Cambridgeko First eta Advanced azterketa berriak, nolakoak izango dira? | Consumer\nCambridgeko First eta Advanced azterketa berriak, nolakoak izango dira?\nFirst eta Advanced proba berriak 2015eko urtarrilean egongo dira indarrean, eta aldaketak ekarriko dituzte atal batzuetan eta azterketa egiteko iraupen laburragoa izango dute\nCambridgeko Unibertsitateko First eta Advanced azterketak gehien eskatzen direnetakoak dira ingeleseko ezagutzak egiaztatzeko. Horregatik, aldian-aldian berrikusten dira, aztertzen direnen eskakizunei erantzuten zaiela bermatzeko, eta titulu horiek eskatzen dituzten erakundeei, ingelesa nolabait menperatzeko. Azterketa berriak 2015eko urtarrilean egongo dira indarrean eta atal batzuetan aldaketak izango dira, baina, batez ere, denboran: First proba 30 minutu gutxiago izango da eta Advanced azterketa 45 minutu gutxiago. Xehetasunak artikulu honetan azaltzen dira.\nAzterketa berriak, 2015eko urtarriletik aurrera\nFirst eta Advanced azterketek orrialde bat gutxiago izango dute eta horiek egiteko denbora 30 eta 45 minututan murriztuko da, hurrenez hurren\n2015eko urtarrilean, ingeleseko ezagutzak egiaztatzeko gehien eskatzen diren azterketetako bi berrituko dira: English Language del Cambridge English Lansts ment. Aldaketen ondorioz, Cambridgeko Unibertsitateko ingeleseko azterketa-saila aldian-aldian berrikusi da, frogek “ikaskuntzaren eta ebaluazioaren arloko azken aurrerapenak islatzen dituztela” ziurtatzeko.\nAldaketek testen diseinuari, hedadurari eta denborari eragingo diete. Bi kasu horietan, orain arte orrialde desberdinak betetzen dituzten bi atal batuko dira, eta horrek hedadura murriztuko du, eta horiek egiteko denbora gutxiago izango da. Horrela izango dira aldaketak.\n1. First eta First for Schools azterketetan aldaketak:\nGaur egun egiten diren lan berberak egiten dira, baina azterketa bost orrialdetik lau orrialdera pasatzen da, “reading” (irakurketa) eta “use of English” (ingelesaren erabilera) atalak orrialde bakarrean biltzen baitira.\nProbaren diseinuari esker, probak oraingoak baino 30 minutu gutxiago iraun dezake.\n2. Aldaketak Advanced azterketan:\nOrri batean “reading” eta “use of English” atalak bateratuko ditu azterketak, eta guztira lau orrialde izango ditu.\nBeste aldaketa batzuek zeregin berriei eragingo diete “reading”, “use of English”, “writing” (idazmena) eta speaking ataletan (ahozko adierazpena).\nTestaren diseinuari esker, probak iraungo duen denbora 45 minutukoa izango da.\nErakundearen web orrian azterketak prestatzeko proba-testak eta bestelako materialak biltzen dira.\nCambridgeko azterketek lau milioi pertsona erakartzen dituzte urtero. Onartzea mundu osoko enpresa eta unibertsitate-zentroek onartutako ziurtagiri bat kontatzea da. First delakoa onartzeko, testu konplexuak ulertzen direla egiaztatu behar da, eta ingelesez hitz egiten da behar besteko arintasunez; Advanced taldeak, berriz, testu luzeak eta arintasunez hitz egitea eskatzen du.\nProbak prestatzeko, Cambridge English Language Assessment-en web orriak bi azterketa horien laginak ditu, eta, gainera, 2005. urtetik aurrera proba test gaurkotuak egiteko probak ere aurreikusi dira.\nSinadura Azterketa egiteko nola erregistratu, nola prestatu, ziurtagiri hori onartzen duten erakundeak eta probaren diseinua nola erregistratu azaltzen da gune honetan. Test bat egin daiteke proba gainditzeko nahikoa maila dagoen egiaztatzeko eta gurasoentzako informazioa eskuratzeko.\nFirst for Schools. Ikasleen interesei erantzuteko diseinatu da proba hau. Web orrian edukia eta ezaugarriak azaltzen dira.\nAdvanced. Ziurtagiri horrek ingeles-maila altua ziurtatzen du. Web orri honetan, azterketa nola prestatu azaltzen da, ohiko galderei erantzuten zaie eta probak zein zentrotan egin daitezkeen edo horien prezioa zehazten da.\nadvanced cambridge first-eu ingeles azterketa


Vitoria-Gasteizko Udalaren web-orria - Tokiko Agenda 21 - Adierazleen sistema - Ingurumen osasuna eta arriskuak\nTokiko Agenda 21 - Adierazleen sistema - Ingurumen osasuna eta arriskuak\nTabakoak osasunean duen eragina da hiriko biztanleek jasan beharreko ingurumen-arrisku garrantzitsuenetako bat. Dudarik gabe, ohitura sozial hedatuenetariko bat da eta modu zuzenean eragiten dio erretzen ez duen biztanleriaren zati handi bati.\n25. Erretzaileen ehunekoa (ohikoak edo noizbehinkakoak)\nDatu iturria: Ingurumen Osasuneko eta Kontsumoko Udal Saila\nNeurtze aldia: lau urtean behin inkesta\nGero eta gehiago ibilgailuen mende dauden hiriak eredu bihurtzeak, aldaketa garrantzitsuak eragiten ditu hirien fisonomian eta hiritarren mugikortasun-ereduetan. Garraio-azpiegiturek sarbideak moztu eta zaildu, distantziak handitu eta, beste garraiobide batzuen kalterako, ibilgailu pribatuaren erabilera indartu egiten dute. Horrela, areagotu egiten dira bide-segurtasuneko arazoak.\n26. Hiri barruko trafiko-istripuen kopurua urteko eta 1.000 ibilgailuko\nDatu iturria: Udaltzaingoa\n27. Hiri barruan harrapatutako oinezkoen kopurua urteko eta 10.000 biztanleko


Susa literatura - Beteluko balnearioko mirakulua\nBeteluko balnearioko mirakulua\nLehen bilduma 82-84\nMIRAKULUEK EZ DUTE JAINKORIK Iñaki Uria\nSarrera gisako lehen ekitaldia\nSarrera gisako bigarren ekitaldia\nMIRAKULUEK EZ DUTE JAINKORIK\nTeatrero gehiengo batekin bat ez etortzeko arriskuarekin baldin bada ere, esan beharra daukat pare bat gauza hemen egiten den antzerkiaz, zeren eta, beste zenbait gauzaren artean, hemengo antzerkiaz pentsatzen duguna izan bait zen «Beteluko Balnearioko Mirakulua» egitera bultzatu gintuena bai Mikel, bai ni eta baitare Zarautzko «Branka» antzerki taldea.\nEsan beharra daukat Hego Euskal Herrian behera egiten ikusi dudala euskal antzerkia.\nBalantzeak egiteko hain aproposa den urte garai honetan gogora datozkit garai batean gure herriko frontoian ikusitako antzezlan guztiak. Onak eta txarrak. Hobeagoak ala kaxkarragoak. Baina behin eta berriro jendea erakartzen zutenak, bai ikusle gisa, bai antzezle modura eta bai antolatzaile bezala.\nGaur egun, hiru esparruotan atzera egin dela deritzot.\nEz dut uste garai batetan «Intxixu»k edota «Kilikilariak» taldeek lortutakoa berriro lortu denik. Ez dut uste halaber, «Tripontzi jauna», «Nafarroa 1500» edota «Deus ere ez izatetik izatera» obra haietaz buruan daukadana oroitzapen on baten nostalgia bakarrik denik.\nGarai hartan, eta ez da hainbeste denbora (hamar urte baino ez Franco hil zenetik), garai hartan, zorionez, behin baino gehiagotan izan genuen aukera kanpoko antzerkia ere ikusteko, hala nola Euskal Herriko talde erdaldunek egindakoa.\nEta distantziak gordeaz, esan behar kanpokoen lotsez ez izateko moduan ginela. Hemen egindako antzerkia edozein tokitan erakus genezakeela probintziano konplejo handiegirik gabe.\nJendeak ilusioz hartzen zuen antzerkigintza bere maila guztietan. Disfrutatzea zegoen antzerkia egiten eta ikusten, eta antzerkiak bete ditzakeen funtzio sozialen artean egokienari erantzuten zitzaion buruhauste teoriko handiegirik egin gabe.\nBeste garai batzuk ziren, noski.\nFrontoiak, kaleak, plazak eta tabernak izugarrizko garrantzia zuten gizarte bizitzaren antzezleku bezala.\nTelebisio, irrati, egunkari etabarren espektakuluan sinesten ez eta bertan sortzen ziren bestelako komunikabideak. Frontoitan, kaletan eta plazatan kokatzen ziren hain zuzen ere asanbladak, manifak, kantaldiak eta gainerako antzerki emanaldiak.\nHerriaren komunikabide eta atsedengune izatearen papera betetzen zuena aldatzen joan da ordea, gure gizartearen parte handi bat, eguneroko bizitza den espektakulu honen ikusle eta ez antzezle edo egile bihurtu denetik.\nJendeak bere sarrera erosten du lau urtetik behin, kristalezko urna batetan sartu, eta antzerki horren ikusle bihurtzen da telebista, irrati eta egunkarien bitartez. Txalo edo ziztu egiteko aukera besterik ez zaio geratuko.\nGaur egun instituzionalizatu, edota instituzionalizatzeko bideetan dagoen antzerki emanaldi bat ikusterakoan bezalaxe gutxi gora behera.\nPolitiko «profesionalak», kantari «profesionalak», idazle «profesionalak», kultur-gizon «profesionalak», antzerki talde «profesionalak», aktore «profesionalak»... denak «profesionalak» bihurtu beharreko garaia heldu zen.\nProfesionaltasuna kalitatea lortzeko ezinbesteko baldintza delako ustea zabaldu zen gure artean, eta gaur egun, antzerkigintzan bederen, ez profesionaltasunik, ez kalitate maila handirik lortu da.\nKalitate teknikoan irabazi den guzia kalitate humanoan galdu dela usaintzen da. Baina kanpotik jasotzen diren inpresio batzuk baino ez dira hauek, agian, barruan dabiltzanentzat, usain baino kirets direnak.\nDena dela, azken urteotako antzerkiaren mugida kanpotik ikusteko aukera baino ez zait suertatu, nahiz eta arras hurbiletik jarraitu.\nEta nabarmendu daitezkeen gauzen artean hiru nabarmenduko nituzke antzerkigileei dagokien heinean: antzerki “txiki”aren hutsegitea, Antzerti erakundea delakoa eta produzio “tzarrak”.\nAntzerki “txikiak”, apalak edo herritarrak, porrot egin duela ematen du (Hego Euskal Herrian, ez Iparraldean).\nAntzerti eskola bat da beste ezer baino gehiago.\nProduzio “tzarrak” berriz beste apostu modu bat dira antzerkitik “bizi” ahal izateko. Hizkuntzarekiko erdarara ere jo beharra, eta dioten bezain independiente ez izatera behartuta egotea dakarkielarik sortzen duten diruzuloa estali nahiak, antzerkigintzan sartzen duten esfortzuaren adinako emaitzarik lortzen ez dutelarik gainera.\nBestalde, eta antzerki emanaldien antolakizunari dagokion heinean, erakunde ofizialak, eta ia ia erakunde ofizialak bakarrik pasa dira protagonista izatera, lehen antolatzaile zena, herriko jendea, nekatu, aspertu edota, gaur egun antzerki emanaldi batek sor dezakeen diru zuloa dela eta, ezinezkoa dela ikusirik, erabat jokoaren kanpo gelditu delarik.\nEsan beharreko gauzak direla uste dut, nahiz eta balantze luzeago bat eskatu seguruenik.\nUda gau batetako ametsa\nGuztiori hor dagoelarik beste historia bat ere badago, pertsona konkretu eta haragizkoek sortutakoa.\nEskolan, ikasten eta antzerkia egiten; kalean, lagun bezala eta herrirako bertako antzerkia egiten ezagututako lagunak, alde batetik; eta literaturgintzaren bide bihurrietatik SUSAn eta ARGIAn ezagututako beste laguna, bestetik.\nLehendabizikoak antzerkia egiteko gogo eta asmoarekin. Bigarrena Antzerti utzi eta hemengo antzerkiaz erabat arduratua (Ikustea besterik ez dago ARGIAn eta EGUNONen euskal antzerkigintzari, kritiko eta zabaltzaile modura, egin dion jarraipena eta eman dion laguntza).\nUda batez, 1984.ekoan, obra bat prestatzen hasiak ziren «Branka»koak Zarautzen. Irailaren 3an estrenatu beharra zeukaten Zarautzko frontoian.\nGau batez kalean hitzeginda izan genuen horren berri. Goiz batetarako gelditu ginen egiten ari zirena ikusteko.\nAbuztu hasiera, eta obra bat izateko gauza asko falta saio hartan ikusitakoari.\nErabakia, Mikelek eta biok oinarri idatzizko bat prestatzea, erabat berria, eta horren gainean lan egitea, taldea eta gure artean obra bukatu bat prestatu arte.\nArazoa, denbora gutxi izatea.\nGaia, haria, pertsonaiak... eseraldi bat idazmakinaren aurrean eta egun gutxi batzutako entsaioak.\nEsan beharreko gauzak direla uste dut, obra labur hau bere tokian kokatzeko, eta liburu batetan, antzerki emanaldietatik kanpo, sor ditzakeen galderei erantzuteko.\nSaio bat bezala ulertu behar da. Presakako saio bat. Bizi genuen —eta bizi dugun— kultur egoeraren islada bat klabe komikoan. Sinplea, jende gutxirekin eta tresneria gutxirekin egiteko modukoa, “txikia”...\nSaio bat buruan geneukana errealitatean frogatzeko: antzerki modu honekin lan egitea posiblea dela. Posible dela medio urri eta ilusio handiz antzerkia eginez bizitzea.\nSaio hau jarraipenik gabe gelditu da tamalez. Seguruenik Mikelek eta biok, egunerokoak eraginda, erantzuterik ez geniolako izan apustu horri beste zerbait prestatzeko.\nOraindik ordea ibili beharreko bidea dela iruditzen zait, eta ibiliko dena uste baino lehen.\nEz dakit zenbat emanaldi izan zituen «Beteluko»ak baina Zarautzko estrenoan gertatutakoa «Mirakulua» izan zen benetan: frontoia bete egin zen eta jendeak parre egin zuen.\nUrteak ziren horrelakorik ikusten ez nuela.


ERAKUSKETA: «UNDER THE SHADOW OF AZKORRI», ESZTER KATALIN | elinberri\nERAKUSKETA: «UNDER THE SHADOW OF AZKORRI», ESZTER KATALIN\n2021. irailak 1 Albisteak, BilbaoArte\n2021eko irailaren 3tik urriaren 1era bitartean, BilbaoArteko Urazurrutia Aretoak 2020an BilbaoArteko beka jaso zuen Eszter Katalin (Budapest, 1991) artistaren lana erakutsiko du. “Under the shadow of Azkorri” ikus-entzunezko erakusketa irailaren 3an irekiko ditu bere ateak, 19:00etan, eta sarrera librea izango da, edukiera mugatuarekin.\nErakusketa astelehenetik ostiralera egongo da ikusgai, 17:30etik 20:30era. Nahitaezko maskara erabiltzea.\nUnder the shadow of Azkorri (Azkorriren itzalpean) izen bereko bideoan oinarritutako erakusketa da. Azkorri hondartzan ateratako argazki batetik abiatuta, ikuspegi aldaketa batek irudi batekiko sentiberatasuna nola alda dezakeen azaltzen du lanak. Ondoren, zuzendariak Miklosen Jancsó Még kér a nép (Salmo gorria, 1972) filmaren keinu bat errepasatuko du, ondoren LGBTQIA+ Yelena Grigoryeva ekintzaile errusiarraren argazki batean dagoena. Zeinu hori esploratzen du, bereziki, erresistentziaren erotika konplexutuz eta berridatziz, bere queer sexualitateari, komunismoaren irudikapen estetikoari eta despojoaren kontuei lerroak eginez.\nEszter Katalin (Budapest, 1991) Vienan eta Bilbon bizi den ikus-entzunezko artista hungariarra da. Bere praktikak borroka soziopolitikoei lotutako subjektuen irudikapena zalantzan jartzen du ikuspegi feministatik. Bere lana Diagonale-Festival des österreichischen Films jaialdian aurkeztu da, Grazen, 17an. Filmmor International Women ‘s Film Festival on Wheels Istanbulen, baita Rencontres Internationales Paris/Berlin 2018/19 bideotekan ere. 2019an, Donostiako Tabakalera Arte Garaikideko Zentroan egoiliar izan zen, eta duela gutxi bere bakarkako lehen erakusketa egin zuen Esloveniako Likovni Galleryen Celje aretoan.


Irekia Eusko Jaurlaritza - Gobierno Vasco :: ZUZENEAN herritarrak artatzeko zerbitzuak ia milioi erdi kontsultari eman die arreta urteko lehen sei hilabeteetan\nZUZENEAN herritarrak artatzeko zerbitzuak ia…\nHerritarrek nahigo dituzte, artean ere, bulegoko aurrez aurreko kontsultak Euskal Autonomia Erkidegoko hiru hiriburuetan, nahiz eta nabarmendu ere behar den gero eta gehiago egiten direla bat-bateko mezularitza bidezko kontsultak\nGehien kontsultatzen diren gaiak, berriz ere, etxebizitza, gizarte-gaiak eta hezkuntza dira\nZUZENEAN Eusko Jaurlaritzaren Herritzarrentzako Arreta Zerbitzuak 488.692 kontsulta jaso ditu 2019ko lehen seihilekoan, urtarrilaren 1etik ekainaren 30era. Alegia, eguneko 3.969 batez beste, eta horietatik % 54,64 aurrez aurreko arreta izan ziren, % 41,8 telefono bidezko arretak 012 zenbakian, % 3,14 www.euskadi.eus Interneteko postontziaren bidez, eta % 0,39, berriz, Telegrameko bat-bateko mezularitza baliatuz.\nGuztizko kontsulta kopurua 2018ko epe berdinean baino handiagoa da: % 2,87 hazi da. Bada, 2019ko urtarrilaren 1etik ekainaren 30era, Eusko Jaurlaritzak 13.618 kontsulta gehiago jaso ditu iaz baino. Bat-bateko mezularitza-zerbitzuen erabilera nabarmendu behar da, 2018ko lehen sei hilabeteen aldean % 34,68 hazitakoa.\n2019/2018ko URTARRIL-EKAINEKO DATUAK\nARRETAK GUZTIRA 2019\nARRETAK EGUNEAN 2019\nARRETAK GUZTIRA 2018\nHerritar gehienak informazio bila edo izapide bat egiteko joaten dira ZUZENEAN zerbitzura. Pertsona erabiltzaileek nahiago dute telefono-zerbitzua kontsultak egiteko; aldiz, nahiago dute aurrez aurrekoa administrazioko izapideak egiteko. Kontsultak edo izapideak egin izan diren 10 gai ohikoenak honako hauek dira:\nSegurtasuna eta Barne Gaiak (Trafikoa)\nLurraldeka, ZUZENEAN zerbitzuko aurrez aurreko arreta kopuru handiena 2019ko lehen seihilekoan Bizkaian eman zen, Bilboko bulegoetan. Guztira, 137.438 kontsulta egin ziren, iazko lehen sei hilabeteetan baino 6.323 gutxiago.\nPertsona erabiltzaileen sexuari dagokionez, 2019ko urtarril eta ekainaren artean, emakumeek gehiago erabili zuten ZUZENEAN zerbitzua gizonek baino. Guztira, 302.265 emakumek jo zuten ZUZENEAN zerbitzura, eta 167.203 gizonek. Alegia, pertsona erabiltzaileen % 61,85 emakumea da, eta % 34,21 gizona.\n2019ko URTARRIL-EKAINEKO DATUAK\nZUZENEAN da herritarrentzako arreta-zerbitzu integral, publiko eta doakoa, 2008an sortua. Aldi horretan, zerbitzua sendotu egin da herritarrek Euskadiko Herri Administrazioarekin harremanetan jartzeko tresna gisa. Egun, zerbitzu honetan lan egiten duten 108 pertsonek arreta lau bitartekoren bidez ematen dute: aurrez aurre (hiru hiriburuetako bulegoetan), telefono bidez (012), Interneteko postontziaz (www.euskadi.eus) eta bat-bateko mezularitzaz (Telegram, 688 67 12 34 zenbakia erabiliz).\n“Gobernantza eta Berrikuntza Publikoko Plan Estrategikoa 2020”k, bere sei jardun-ardatzen bidez, ZUZENEAN garatu eta hobetzea du xedetzat, pertsonei zerbitzuak eskuratzea erraztuz eta bitarteko askoren bidezko zerbitzu eraginkor bat bermatuz. Javier Bikandi Herritarrak Hartzeko eta Administrazioa Berritzeko eta Hobetzeko zuzendariak nabarmendu duen bezala, “herritarrek Administrazioarekin dituzten elkarrekintzen kalitatea hobetzeko lan egiten dugu egunero, baita barne-kudeaketaren kalitatea eta ZUZENEAN herritarrentzako arreta-zerbitzuan esku hartzen duten askotariko eragileen koordinazioa ere. Zalantzarik gabe, Herri Administrazioaren eta herritarren arteko harreman-tresna bat da, pertsonek bitarteko askoren bidez zerbitzu eraginkor bat eskuratzea errazten duena. Eusko Jaurlaritzak albait lasterren eta zehaztasun handienaz artatu eta argitu nahi ditu herritarrei sor dakizkiekeen zalantzak, haien administrazioarekin harreman erraza eta argia izan dezaten.\nJavierBikandi_Zuzenean_Bala... behera kargatu (600 KB)\nEDIKTUA, ezkontzaz kanpoko seme-alabentzako neurrietarako 78/2018 prozeduraren ondoriozkoa.


Kingstonhiria | Beste Goiena.net blogak gune bat besterik ez | 2 orrialdea\nBob Marley & The Wailers – Kingston Hiria 2009\nGaurko saioak Bob Marley & The Wailers du mintzagai. Baina\nez dituzue eurek idatzitako abestiak entzungo, egiten zituzten bertsioak\nbaizik. Peter Tosh, Bunny Wailer eta Bob Marleyren ahotsak entzungo\ndituzue, bai, baina Curtis Mayfield, Bob Dylan, Richie Havens, Nina\nSimone eta beste askoren abestiak abesten. Bestalde, “Kingstonetik\nEuskal Herrira” tartean Dr Ring Ding abeslari eta tronboijolearen\nabestiak entzun ditugu, Bilboko Kafe Antzokian jo baitzuen orain dela\nKategoria Sailkatugabeak, etiketak 2009, bob, hiria, kingston, marley, the, wailers, 2009(e)ko martxoaren 17a egilea kingstonhiria.\nKingston Hiria 2009\nKingston Hiria irrati saioa bueltan da XABI CRESPO eta LON GORKA FERNANDEZ aurkezle berriekin! Kemen Selekta eta gero Euskal SEO\n(neu) aurkezle bezela aritu ondoren orain Lon eta Gorkak ekarriko\ndizkigute Kingston hiriko soinu uhinak euskaldunon belarrietara.\nKategoria Sailkatugabeak, etiketak crespo, euskal, fernandez, gorka, jamaika, kemen, kingston, lon, selekta, seo, xabi, 2009(e)ko martxoaren 16a egilea kingstonhiria.\nAnthony B Bilbon – Zuzenean\nUrte bat baino blog honetan berririk emangabe egon ondoren, berri garrantzitsu batek ekarri nau berriz hona.\nAnthony B -k Urriaren 23an Bilboko Kafe Antzokian emango duen kontzertuaz informatzeko.\nIdazten dizuedan bitartean Kingston Hirian grabatutako Anthony B ren saioa entzuten ari naiz, eta zihur naiz entzuten baduzue zuek ere ostegunean Anthony B rekin dantzan hasteko irrikitan ipiniko zaituztela.\nKategoria Sailkatugabeak, etiketak anthony, b, k, kingston, kontzertuak, 2008(e)ko urriaren 21a egilea kingstonhiria.\nGregory Isaacs Bilbon\nBihar Gregory Isaacs-en kontzertua entzun, ikusi eta gozatu ahal izango dugu etxetik gertu. Bilboko Santana 27 aretoan arituko da Gregory Isaacs 20:30etatik aurrera.\nGregory Isaacs-en saioa egin genuen aspaldi, momentu ona da hau hura berreskuratzeko.\nKategoria Sailkatugabeak, etiketak 27, bilbao, bilbo, gregory, isaacs, kingston, kontzertuak, santana, 2008(e)ko maiatzaren 7a egilea kingstonhiria.\n“Garabantzuk” deitzen den film laburra ikustera gonbidatzen zaituztet.Euskal Herrian egindako lana, aurrekonturik gabe eta ilusio handiz egina, Kingston hirian ere gerta litekeen historia.\nKategoria Sailkatugabeak, etiketak bideoa, garabantzuk, kingston, monteflan, 2008(e)ko otsailaren 24a egilea kingstonhiria.\nBoban Markovic – DUB\nBoban Markovic tronpetajole aparta ez da bere reggae edo ska erritmoengatik famatua, balkanetako ijitoen erritmoen maisua delako famatua da mundu osoan, baina gaur Bucovina DUB deitzen den abezti baten bideo bat aurkitu dut .\nEta Jamaikako artista batzuen zale amorratua naizen bezela Boban Markovic-en jarraitzaile ere banaiz, hain jarratzailea Gucara joan nintzela bera zuzenean entzuteko. Orain itzultzeko gogoarekin nago eta honelako bideoak emozionatu egiten naute.\nKingston Hiriko saio berriak faltan botatzen badituzue, lasai egon zaitezkete laister datorrelako Sly & Robbie-ren omenezko reggae saioa!\nKategoria Sailkatugabeak, etiketak boban, dub, guca, hiria, kingston, markovic, serbia, tronpeta, 2007(e)ko urriaren 8a egilea kingstonhiria.\nManu Chaoren La Radiolina azkengo diska dagoeneko badago dendetan eta baita interneten jendeak debalde deskargatzeko moduan.\nLa Radiolina entzuten ari naiz lehenengoz hau idazten dudan bitartean, eta entzun ditudan 7 abeztiak kristonak iruditu zaizkit, %100 Manu Chao diska, nahiz eta Mario Caldatok ere zer esanik izan duen.\nKategoria Sailkatugabeak, etiketak caldato, chao, deskargatu, la, manu, mario, radiolina, 2007(e)ko irailaren 11a egilea kingstonhiria.\nMassive Attack Bilbon\nKingston hiritik egiten dudan gomendazioa, inork ez dezala datorren ostegun gauen BECean Massive Attack taldeak emango duen kontzertua, itzela izango delako.\nHurrengo egunean Weekend Dance Madrid festibalean Faithlessekin batera, Hau ere ondo egongo da benetan!\nKategoria Sailkatugabeak, etiketak attack, bilbao, bilbon, dance, faithless, kingston, madrid, massive, weekend, 2007(e)ko irailaren 8a egilea kingstonhiria.


Britainia Handiko 8. argazki bilduma (2019ko martxotik abuztura)\nARGITALPENAREN HIZKUNTZA Afrikaans Albaniera Aleman Arabiera Armeniera Azerbaijanera Birmaniera Bislama Daniera Errumaniera Errusiera Eslovakiera Esloveniera Estoniera Euskara Fijiera Finlandiera Frantsesa Galiziera Gaztelania Georgiera Greziera Hebreera Hungariera Indonesiera Ingelesa Italiera Japoniera Katalan Kinyaruanda Kirgizera Koreera Kroaziera Lituaniera Madagaskarko zeinu hizkuntza Malayalamera Malaysiera Malgaxe Nederlandera Norvegiera Persiera Poloniera Portugesa (Brasil) Portugesa (Portugal) Serbiera (Latindar) Serbiera (Zirilikoa) Shonera Suediera Swahili Tahitiera Thailandiera Turkiera Txekiera Txinera cantonera (sinplifikatua) Txinera cantonera (tradizionala) Txinera mandarinera (sinplifikatua) Txinera mandarinera (tradizionala) Ukrainera Valentziera Yorubera\nArgazki bilduma honetan 2019ko martxotik abuztura Jehobaren lekukoen Britainia Handiko sukurtsal berriaren eraikuntza-lanetan egindako aurrerapena ikusi ahal izango duzu.\nIparraldeko produkzio-eraikuntza (Bideoen produkzioa)\nHegoaldeko produkzio-eraikuntza (Mantentze eta zerbitzu lanak)\n2019ko martxoak 5 (Bulegoen eraikuntza)\nLangile bat galdara gelan berotze-hodi bat isolatzen ari da.\n2019ko martxoak 29 (Hegoaldeko produkzio-eraikuntza)\nAldageletan langileak baldosak jartzen ari dira dutxetako paretetan.\n2019ko apirilak 10 (Bulegoen eraikuntza)\nLangile bat, eraikuntza tximistetatik babesteko, tximistorratz sistema bat jartzen ari da. Langilearen arnesa teilatura lotuta dago segurtasunez lan egin ahal izateko.\n2019ko apirilak 16 (Bulegoen eraikuntza)\nLangileek leihoak garbitzen dituzte segurtasun eranskailuak itsatsi baino lehen. Eranskailuek leihoen kristalak hobeto ikusten laguntzen dute istripuak saihesteko.\n2019ko apirilak 23 (A bizilekua)\nLangile batek kameren bitartez isurbideak libre eta erabiltzeko prest dauden egiaztatzen du.\n2019ko apirilak 23 (Bulegoen eraikuntza)\nArotzak egurrezko listoiak jartzen ari dira jangela eta entzungela izango den gune bateko paretetan. Gune hau ekitaldi bereziak ospatzeko ere erabiliko da.\n2019ko maiatzak 14 (B bizilekua)\nLorezainek zuhaixka ilara bat landatzen dute euste-hormaren oinarrian.\n2019ko maiatzak 14 (A bizilekua)\nKanpoan lan egiten duen taldea balkoi bateko kristala jartzen ari da. Balkoi hauek aireztapena egoten eta argia sartzen uzten dute. Gainera, bertan biziko direnak babesten dituzte.\n2019ko maiatzak 21 (Bulegoen eraikuntza)\nHarrera nagusiko kanpoaldean elektrikariak argiak jartzen ari dira.\n2019ko ekainak 11 (Iparraldeko produkzio-eraikuntza)\nMekanika-taldeko kide bat aireztapen hodi bat mozten ari da.\n2019ko ekainak 17 (Bulegoen eraikuntza)\nLorezainak, beste lankideekin batera, zuhaitzak landatzen eta bideak prestatzen ari dira. Ezkerraldean ikusten den eraikina jangela eta entzungela moduan erabiliko da, baita ekitaldi bereziak ospatzeko ere. Atzealdean A bizilekua ikusten da.\n2019ko ekainak 24 (A bizilekua)\nIngeniari batek suteen aurkako sistemaren ureztailu bat instalatzen du.\n2019ko uztailak 9 (Bulegoen eraikuntza)\nLorezainek lurra prestatzen dute belarra landatzeko. Atzealdean, pertika batzuk erabiliz, bulegoen leihoak garbitzen dituztela ikusi daiteke.\n2019ko uztailak 9 (Iparraldeko produkzio-eraikuntza)\nAkabera-taldeak lurzorua berdintzeko produktu bat jartzen du. Arrastelu mota bat erabiltzen dute produktua uniformeki zabaltzeko. Ondoren, arrabolak erabiliz, sortzen diren airezko burbuilak kentzen dituzte.\n2019ko uztailak 24 (Bulegoen eraikuntza)\nAkabera-taldeak binilozko lurzorua jartzen du jangela eta entzungela moduan eta ekitaldi bereziak egiteko erabiliko den eraikinean. Atzealdeko paretan, oholtza egongo den zonaldean, pantailak jarri dira panel akustikoen gainean.\n2019ko uztailak 26 (Iparraldeko produkzio-eraikuntza)\nArotz bat ile-apaindegi eta makillaje gelan ari da lanean. Gela hau ondoan dagoen bideo estudioan parte hartuko dutenak apaintzeko erabiliko da.\n2019ko abuztuak 1 (Iparraldeko produkzio-eraikuntza)\nArotzak panelak jartzen ari dira bulegoen banaketa egiteko. Panel hauek mugikorrak dira, horrela bulego gunea beharren arabera egokitu daiteke.\nLangile bat grabaketetan erabiliko diren argiak eta kamerak zintzilikatzeko egitura bat instalatzen ari da.\n2019ko abuztuak 15 (Sukurtsal gunea)\nIparreko airetiko ikuspegia. Ezkerraldean, B, C, D, E eta F bizilekuak amaituta daude. Erdialdean, A bizilekua ia amaiturik dago eta bulegoen eraikuntza, aldiz, amaituta dago. Eskuinaldean, iparraldeko produkzio-eraikuntza eta hegoaldeko produkzio-eraikuntza ia amaiturik daude. Bitartean, paisajisten lana aurrera doa.\n2019ko abuztuak 26 (Bulegoen eraikuntza)\nLangileak harrera guneko atzealdean dagoen terrazako lurzorua jartzen ari dira. Atzealdean, jarri berri den lurzorua garbitzen ari diren langileak itzalean egoteko bi karpa jarri dira.\nPartekatu Partekatu Britainia Handiko 8. argazki bilduma (2019ko martxotik abuztura)\nBritainia Handiko 7. argazki bilduma (2018ko irailetik 2019ko otsailera)


Mobilizazioak hasi dituzte Grumaleko langileek - Azpeitia - uztarria.eus\nMobilizazioak hasi dituzte Grumaleko langileek\nUztarria.eus 2013-11-05 13:38\nArtzubiko biribilgunean egin dute elkarretaratzea Grumaleko langileek.\nElkarretaratzea egin dute gaur, asteartea, Grumaleko langileek, Laboral Kutxa eta Lagun Aroren buelgoaren aurrean, eta enpresaren 148 langileen egoera salatu dute.\nGrumal SL enpresako langileek beren egoera gizarteratzeko eta duten informazio falta salatzeko mobilizazioak hasi dituzte, eta elkarretaratzea egin dute gaur, asteartea, Artzubiko biribilgunean, Laboral Kutxa eta Lagun Aroren bulegoaren aurrean. "Grumalen akzionista eta kudeatzaile bakarra Fagor Etxetresnak da, 148 langile ditu, eta horietatik 53, Edesaren bidez, Fagorreko beste hainbat kooperatibetan daude birkokatuta. 53 langile horiei abenduaren 31n bukatzen zaie birkokatutako enpresetako kontratua, eta Grumalera itzuli beharko dute, baina ez dakigu zein izango den enpresaren egoera orduan", azaldu dute Grumaleko Enpresa Batzordeko ELA eta LABeko Josu Galarraga eta Andone Arrieta ordezkariek.\nAzpeitiko lantegiaren etorkizunaz langileei ezer gutxi argitu dietela ere salatu dute Grumalekoek, "gaurkoa da aurreneko elkarretaratzea, eta Azpeitian Fagor Etxetresnaken esku dagoen enpresa bat badela gizarteratzeko eta oso gaizki pasatzen ari garela erakusteko bildu gara hemen. Horrez gain, informazio falta salatu nahi dugu; Grumaleko zuzendaritzatik, Fagor Etxetresnak-eko zuzendaritzaren aldetik eta MCCtik daukagun informazio falta".\n"Grumal ez da kooperatiba. Bertako langileak ez gara kooperatibistak, baina Grumal Fagorren esku dagoenetik aurkeztu dizkiguten bideragarritasun plan bakoitzeko langileak ahaleginak egin dituzte: soldata jaitsierak, lanordu gehiago eta lanorduak doan egin dituzte. Kooperatibistak adinako ahaleginak egin dituzte Grumaleko langileek, hala izan gabe", gaineratu dute Enpresa Batzordeko ELA eta LABeko ordezkariek. "148 langile eta familia daude Grumalen, egoera langileok kezkaz eta urduritasun handiarekin bizi dugu, zalantza asko ditugulako eta egindako galderei erantzunik ez digutelako ematen”.\nFagorrek behar duen finantziazioa ez badu lortzen, Grumalekin zer gertatuko den ere ez dakitela diote Azpeitiko langileek, "zein kategoriatan sartuko gara langileak? Korporazioan lanean jarraitzeko aukerarik izango al dugu? Eta aldi baterako bazkide bezala lanean ari diren Grumaleko langileekin zer gertatuko da?".\nDatozen egunetan mobilizazio gehiago egingo dituzte Grumaleko langileek, baina oraindik "zehaztu gabe" dituztela azaldu dute.


Marta Garaulet, Farmaziako doktorea | Consumer\nMarta Garaulet, Farmaziako doktorea\nJateko orduetan eredu erregularrik ez izateak obesitatea eta arrisku kardiobaskularra areagotzen ditu.\nMurtziako Unibertsitateko Fisiologia eta Nutrizioaren Oinarri Fisiologikoetako irakasle titularra, Marta Garaulet (Farmaziako doktorea) Bostonera joan zen, obesitatearen tratamenduan dagoen igenomika ikertzera. Liburu praktikoak idatzi ditu, hala nola “Pisua galtzen du burua galdu gabe”, “Haurrak bazkaltzera” edo “535 errezeta argaltzeko jaten”. Optimista arrazionala da, eta bere uste sendoak azterketa analitiko sakonetatik datoz, obesitateari aurre egiteko irtenbide arrazionalen hurbiltasuna aurreratzen baitute, XXI. mendeko osasunaren etsai handia mendebaldeko munduan. EROSKI CONSUMER arduratzen da martxoaren hasieran Bartzelonan egindako Nutrizio, Elikadura eta Dietetika Elkarteen Espainiako Federazioaren (FESNAD) II. Biltzarrean emandako hitzaldiaren amaieran. Haren azalpenak jakin-mina eta interesa piztu du, hainbat medikuz, nutrizionistaz, osasunaz eta ikertzailez osatutako ikusle heterogeneoak baitira, eta lotura eta helburu komunak dituzte: elikadura eta elikadura osasunaren tresna aliatu bihurtzea.\nMarta Garauletek bere jarduera profesionalaren zati handi bat obesitatea tratatzeko terapia bat egiten eman du, elikadura- eta dieta-hezkuntzako teknika konduktualak bateratuko dituena. Autorearen arabera, 1989an Bostonen egon zenean, jokabide-terapiaren erabilera ikasi zuen, “pazientearen ohiturak aldatu eta, batez ere, denboran zehar mantentzen” saiatzen den metodologia. Pertsonei “zer” aldatu erabakitzen laguntzea baino gehiago, “nola” aldatu identifikatzea eta jaten laguntzen dieten “kanpoko estimuluak kontrolatzen” erakustea da. Horren ondorioz, jokabide-terapiaren ideiak Mediterraneoko dietarekin bateratu zituen, eta horrela sortu zen “Garaulet metodoa”.\n“Pisua galtzen du burua galdu gabe” liburuan azaltzen du, modu atsegin eta errazean, pisua galtzeko eta dieta mediterraneoan oinarritutako nutrizio-hezkuntzarako metodo horren oinarri zientifikoa. “Metodo hori eraginkorra dela erakutsi du, ez bakarrik obesitatearen tratamenduan, baita lotutako gaixotasunetan ere, hala nola diabetesean eta sindrome metabolikoan”. Plan horrek “jokabide-terapia, nutrizio-hezkuntza, jarduera fisikoa eta dieta mediterraneoa konbinatzen ditu, dena talde-terapia gisa”. Gainera, dieta mediterraneoan oinarritzean, adituak dio elikadura “ohiko dieta hipokalorikoak baino aberatsagoa eta palatagarriagoa” dela. “Koilararekin jan daiteke, asteburuetan eta egun berezietan kapritxoak eta aukerako kaloriak egiteko aukera ematen du, eta lekaleen kontsumoa kontuan hartzen du, zuntzak eta asetasun-sentsazioak gora egiten baitu”.\nDieta erloju garaulet-eu genes-eu obesidad-eu


Non jan - Sanfermin.com\nInformazio orokor gisa, sanferminetan jatea ez da arazoa, baina toki zehatz bat aurkitzea izan daiteke arazoa erreserbatzea beharrezkoa izaten delako eta jende guztia gose aldi berean izaten delako\nSanferminetan denetarik jan daiteke, ongi eta oso ongi jan ere. Prezioak sanferminetako estilokoak izaten dira, urtean zeharreko prezioen gainekoak oro har. Baina denetarik izaten da: ona eta ez oso garestia ere izaten da. Parrandan zaudela jatea da gainera etorriko zaizun festa maratoiari eusteko sekretua. Guk sanferminetako ohiko egun batean jateko ezinbesteko sei une ditugu erregistraturik: gosaria -txurroekin-, hamarretakoa, bazkaria, askaria -zezenketan-, afaria eta sorgin afaria eta saldatxoa.\nJan txurroak gosarian\nSanferminetan jateko aukerak anitz izaten dira, jatetxe batean jatea, taberna batean jatea, karrikan, pintxoak, ogitartekoak, txoznetan, barraketan, e.a. Eskaintza zabala da, baina eskaera ere bai, eta aholku ona da otordu nagusiak non egin behar dituzun behintzat antolatzen denbora pixka bat galtzea.\nHala ere, aldeak izaten dira: astegunetan anitzez erosoago egoten da nonahi eta ez da hainbeste itxaron behar izaten. Asteburua oso-oso txarra izaten da. Pazientzia. Sukaldeko ordutegiari erne egon behar da, zaila da jatetxeetan arratsaldeko seietan bazkaltzea, baina karrika eta barraketan egin daiteke. Jatetxeez gain, karriketako janaria ere egoten da, ez oso gomendagarria oro har. Zure ongizatea ziurtatu nahi baduzu, Alde Zaharreko makina bat tabernatan aurkituko dituzu gustu guztietarako ogitartekoak, eta fidagarriagoak izaten dira betiere.\nSanferminetan jateko aholku praktikoak:\n-Hirian bazkalorduak arratsaldeko 2.00etatik 3.30era izaten dira, eta afaltzekoak, 9.00etatik 11.00etara, gutxi gorabehera. Hortaz, ordu horietan esertzen ahal izaten zara jatera. Sanferminetan gertatzen da toki anitzetan bazkaltzen arratsaldeko ia bostak arte ematen dutela eta afaltzera gaueko hamabietan lasai esertzen ahal zarela.\n–Joan toki legal eta ohikoetara, elikadura osasungarritasun eta segurtasun baldintzak bermatzen dituzte.\n–Toki batzuetan eskaera handiak zerbitzuaren arintasunean eragin dezake, pazientzia izan, festetan gaude eta jende anitz dago.\n–Jatetxe eta taberna anitzek ahalegin handia egiten dute eta sanferminetarako menu bereziak prestatzen dituzte oso merezi duten plater tipikoekin.\n-Galdetu aurretik gauzak zenbat kostatzen diren, prezioak festetan aldatzen ahal izaten baitira.\n–Gogoratu Iruñean “doako” taparena ez dela ohitura eta, taberna bateko barra janariz beterik ikusten baduzu, oso litekeena da “pintxoak” izatea, zeinek, doakoak ez izateaz gain, bereziki merkeak zertan izan ez baitute -beren elaborazio konplexuagatik.\n-Ikusi taberna batzuek sanferminetan sukaldea halako ordutik aurrera ixten dutela edo irekitzen ez dutela eta baliteke bazkaltzen duzun toki berean ezin afaldu izatea.\n–Kontu izan janari establezimendu ibiltari ilegalekin festak ozpintzen ahal baitizkizute inolako osasun ikuskapenik egiten ez diete eta.\n-Bestondo izanik gosaltzea edozein festa egunetako une kritikoa da, toki berberetan festan hasten ari direnak eta bukatzen ari direnak nahasten direnez egoera bitxi-bitxiak sorrarazten ahal direlako. Gure gomendioa sorgin afaria eta saldatxoa edo txurroak aukeratzea da.\nSanferminetan gauza guztietan bezala, erdialdetik zenbat eta urrunago egon, hainbat eta errazagoa izanen duzu seguruenik edozein formatutako otordua egiteko helburua lortzea. Pentsa ezazu.\nSanferminetako sukaldaritza tradiziorik ohikoenetako bat gosaltzeko txurroak jatea da. Edozein gonbidaturen aurrean ongi geratu nahi baduzu, eraman itzazu txurroak; norbait maitemindu nahi baduzu, eraman iezazkiozu txurroak; lagunik ezagutu nahi baduzu, gonbida ezazu txurroak jatera…Txurroek ahalmenak dituzte sanferminetan, oso onak dira eta, txokolate onaz bustitzen badituzu, betiko gogoratzen ahalko duzu une hori. Ez dago gaizki ikusirik txurroak eguneko beste edozein ordutan jatea eta, gainera, ez dira oso-oso garestiak.\nIruñeko erreferentziako txurro dendak lau dira: La Mañueta txurro denda, El Churrero de Lerín (Leringo txurrogilea), Gayarre txurro denda eta San Migueleko txurroak. Badira oso txurro onak beste zenbait saltokitan, El Corte Ingléseko kafetegian, Manterola gozotegian edo Iruña kafetegian, baina guk lau aukera hauek proposatu nahi dizkizugu:\nLa Mañueta txurrodenda Iruñeko Mañueta karrikan da. Paulina Fernandezek eta familiak gobernatzen dute eta bitxia da urte osoan San Fermin festetan eta beste zenbait hilabetetan bakarrik irekitzen duelako. Horko elaborazio metodo tradizionalak txurro paregabeak ematen ditu. Erroska oso bat eramatea gomendatzen dizuegu. Aholku bat, Paulinak Sanfermin.com-en esan zuen bezala, ez urik edan txurroak jan ondoren.\nLeringo txurrogileak, Estafeta karrikako 3an, badu abantaila bat, txurro zoragarriak erosteaz gain eramateko txokolate izugarri onaz ondu ditzakezula. Dendako paretetan mundu osoko jendeak idatzi ditu mezuak txurro dendara eginiko bisitan. Sekretu bat. Txurrogilea sanferminetako egun batean mozorrotzen da eta, egun horretan tokatzen bazaizu, zure bisitak mereziko du produktuarengatik eta igaroko duzun une bereziarengatik.\nGayarre gozotegia da sanferminetako txurro saltoki tradizionaletako beste bat. Erriberri karrikako 30ean kokaturik, Madrilgo ‘porren’ antzik handieneko txurroak izaten dituzte eta, hortaz, gozoak izateaz gain txurro horiek handiak eta lodiak dira.\nAzkenik, oso ezagunak dira San Miguel txurro dendako jendea eta txurroak. Urte osoan zehar topatzen ahal dituzu beren txurro denda mugikorrarekin Iruñeko zenbait tokitan, Basotxoan edo Gazteluko Plazan adibidez. Sanferminetan Antoniuttin egoten dira eta gaua aski aurreratu arte izaten dute denda zabalik.\nSanferminetan hamarretakoa egiteari dagokionez, 6a eta gainerako egunak bereizi behar dira. 6an txupinazoaren aurretik bertako ohitura da festari indarrez ekiteko hamarretakoak egitea. Iruñean egun horretan hamarretakoa eserita eta erreserbatu gabe egin nahi baduzu, arazo bat izanen duzu. Hamarretakoa uztailaren 6an egiteko erreserbetako batzuk urtetik urtera edo hamaika hilabete lehenago egiten dira. Hortaz, oso zaila izanen da eserita eta erreserbarik gabe egiteko hamarretakoa Iruñeko ia edozein tokitan egun horretarako inprobisatzea. Hamarretako tradizioa handia da eta egun horretan ohikoa da jatetxe handiek ateak ordu horietan kuadrilla eta taldeentzat irekitzea.\nSan Fermin festetako gainerako egunetan ohikoa da hamarretakoa hainbat tabernatan egitea, La Servicial (Navarro Villoslada karrika, 11 -Bigarren Zabalgunea-), Bar Danubio (Santa Gemma plaza -Donibane-), Iruñaberri (Pío XII, 7 -Iturrama-) edo Txirrintxa, Estafeta karrikaren bukaeran, dira horietako batzuk.\nSanferminetako hamarretakoa gosari ingelesaren eta afari europarraren nahasketa da. Oparo samarra. Ez da bazkaria, sanferminetan hori eman badezake ere. Entzierroaren ondoren edo gau mugitua izan eta gero zu indarberrituta garaile gisa hastea du helburu. Ohiko hamarretakoa“Arrautzak zerarekin” dira, hau da, arrautza frijituak eta beste zerbait, urdaiazpikoa, txistorra, tomatea eta beste alegia, eta edateko zerbait, ardoa gaseosarekin edo kalimotxoa. Hortik gorantz edozer ikus daiteke. Sanferminetako argazkietan hamarretako sinestezinak ikusi ditugu, edozein bazkariren lotsarik ez dutenak. Alde horretatik, ez zaio light joerari jarraitzen.\nSan Fermin festetan bazkaltzea plazera da benetan. Jatetxeak hazi egiten dira eta daukaten guztia ematen dute. Sukaldeek arreta berezia jartzen dute osagai tipikoen plateretan, baina elaborazio modernoarekin eta inguru honetako gastronomiaren ikuspegi tradizionalarekin. Festa saloietara eta plantillengana lerratzen da eta ziur aski, ongi jateaz gain, sanferminek merezi duten bezain ongi pasako duzu. Garrantzitsua da erreserba egitea, baina ez geratu inoiz deitu edo joan gabe, sanferminetan zenbait jende egunak igaro ahala festatik, porrot partzialagatik, kentzen delako eta bisitari berrientzako tokiak geratzen direlako.\nIruñeko jatetxeetarik beren bezeroek TripAvisor-en hobekien sailkaturikoak Restaurante Anttonenea, Restaurante Europa (Pilar Idoate agintean), Restaurante Rodero, Restaurante Alhambra, Restaurante la cocina de Álex Mújica eta Asador Olaverri dira.\nZezenketako askariak bere kapitulua merezi du. Iruñeko zezenketako askariaren trikimailua behar duzun baino janari gehiago eramatea da, konpartitzeko. Izan ere, zezenketako askariak senidetu eta dibertitu egiten du. Orduagatik (arratsaldeko zazpi eta erdietan edo), afaritik hurbileko eta bazkaritik nahiko urruneko askaria da -eta horregatik gosea izaten da- eta ongi etortzen da edaria urdailean zimendua jarrita jasotzeko. Sukaldaritza erakustaldi ederrak izaten dira zezen plazan; gogoz bazaude, saiatu beharko duzu. Batzuek lapiko eta guzti joaten dira. Parte hartzea erabakitzen baduzu, ez eraman urdaiazpiko-ganibetik ezta kanpin gasik, atetik sartzen utziko ez dizutelako. Plazan bada edaritegia; edan gabe geratzen bazara, beti izanen duzu berriro hornitzeko aukera.\nZuri beharbada nahaskeria dagoela iruditu arren, peñetako lagunek ordenaz askaltzen dute eta ekartzen dutena biltzen dute. Oso gaizki ikusirik dago –debekaturik egoteaz gain- janaria eta edaria botatzea eta non edo non arazo bat izanen duzu jendea lerdatzen agertzen bazara. Goi harmailaren batean bada errito antzeko bat, bai, eta zorionak zuri kantatzen badizute mota guztietako edariak botatzen dizkizute hirugarren zezenaren aurretik askaltzen baduzu edo benetan zure urtebetetzea bada.\nIruñeko jatetxe batzuek, bertan bazkaltzen baduzu eta zezenketara joaten bazara, han zaudela balde bat askariarekin eta ardo edo xanpainarekin prestatuko dizute. Zezenketara joaten bazara, fida zaitez aukera horretaz erraz eta ohikoa izateagatik.\nSanferminetan afaltzeko aukerak hamaika dira. Eta motibazioak hiru eskuarki: parrandan eten bat egin eta jarraitzea, afaldu eta parranda hastea edo, su artifizialetara, barraketara (feria esparrura) edo kontzertuetara (Antoniutti parkera esaterako) joan aurretik, familiako afaria egitea. Proposamen interesgarri bat Baluarten mokadu batzuk jan eta gero suak terrazatik ikustea da. Baluarteko terrazatik ikusten den irudia sinestezina eta Sanfermin.com-ek Destino Navarrarekin elkarlanean 85 euroan eskaintzen dizun aukera da.\nBarraketan, Antoniuttin edo erkidegoetako etxeetan afaltzeak feriako jatetxe eramangarrietan jatera eramaten gaitu eskuarki. Establezimendu horiek oso tradiziozkoak dira sanferminetan, ahoz ahokotik bizi diren eta, horregatik, oro har anitz saiatzen diren eskarmentu handiko zerbitzari eta sukaldariekin. Erosotasun baldintzak ez dira ohiko jatetxe batekoak bezalakoak, baina abantaila dute festa erdian edo festa erdiaren erdian egotea eta, beraz, familia anitz sarri joaten dira haietara. Erkidegoetako etxeetan kontzertuak egiten dituzte jatetxe eremuaren erdian den agertoki batean, Antoniutti parkean (noria izaten den horretan) eta barraketan (feria parkean) gertatzen den bezala.\nAfaltzeko oso garrantzitsua da ordua kontuan izatea, taberna batzuk jatetxe izatetik dantzaleku izatera segundo eskas batzuetan mutatzen baitira. Izan ere, afaltzen eman arren ere, parranda ez da gelditzen. Beste aukera bat Estafetan pintxoak edo ogitartekoa jatea da. Horri buruz, ez da ogitartekoa jateko aukera baztertu behar, nahi duzun tokian kalitatea gutxitu gabe jan dezakezulako. Hiruzpalau ogitarteko mota ikusgarri ezagutzen dugu, Bar Casa Jesus Mari tabernakoak, La boteríakoak, Orreaga karrikan zezen plaza aurrean (solomoa ahate konfitatuarekin eta rokerfortarekin -hiltzeko moduko gozamena-), eta Álex Mújicaren sukaldeko ogitartekoak (Estafeta karrika).\nSanferminetako sorgin afaria\nBadakizu sorgin afaria zer den? Etnologoek diotenez, garai batean Eguberri gau erdiko mezara joateko ohitura izaten zen eta gero jendea etxera itzultzen zen sorgin afaria egitera. Hori ba, festara joan eta afaritik urrun eta gosaritik hurbil zaudenean, zentzuzkoa da hornitu nahi izatea. Bada arazo bat, ordu horietan establezimendu anitzetan sukaldea itxita egoten dela eta jaten ematen ez dutela eta, eskaera dagoenez, janari establezimendu ilegalak agertzen direla.\nJendeak bizimodua ahal duen bezala ateratzea zeharo errespetatuz, jakin behar duzu postu horiek ez dituztela establezimendu legalek egin behar dituzten ikuskapenak egiten eta festa ozpinduko dizun gastroenteritisa paira dezakezula. Saihets itzazu eta gomendatzen dizugu establezimendu batzuek gaueko edozein ordutan ematen dituzten saldatxoa eta ogitartekoak aukeratzea. Egunsentiaren zain geratu eta aholku hauetako lehen puntura itzul zaitezke: Jan txurroak gosarian


Burkina Fasoko historia - Wikipedia, entziklopedia askea.\nBurkina Fasoko historia Afrikako herri askorena bezala hiru ataletan banatu daiteke: aurrekoloniazio garaia, kolonialismo garaia eta independentzia garaia.\n1 Kolonialismoa baino lehen\n3 Independentziatik gaur egun arte\nKolonialismoa baino lehen[aldatu | aldatu iturburu kodea]\nAfrikako mendebalde osoa bezala, Burkina Fason gizakia aspaldi finkatu zen. Ehiztari-biltzaileak herrialdeko ipar-mendebaldean kokatu ziren (K.a. 12.000-5.000). Lehendabiziko behin betiko herrixkak K.a. 3.600-2.600 bitartean agertu ziren, nekazaritzaren eskutik. Burdina, keramika eta pulitutako harriaren erabilpena K.a. 1500 eta 1000 bitartean garatu zen.\nDogon herriko aztarnak Burkina Fasoko iparralde osoan daude. Zonaldea K.a. XV. mende inguruan utzi zuten, Bandiagara amildegietan finkatzeko. Burkina Fasoko lurraldea Songhai Inperioko garaian garrantzi ekonomiko handia izan zuen.\nKolonialismoa[aldatu | aldatu iturburu kodea]\nSakontzeko, irakurri: «Frantziar Mendebaldeko Afrika»\nKolonizazio garaian, Erresuma Batua eta Frantziaren arteko lehia handia izan zen Afrikako zonalde horretan. Ouagadougouko Mossi erresuma Frantziako indar militarrak garaitu zuen 1896an, eta Frantziako protektoratu bilakatu zen. Mendebaldeko eta ekialdeko eskualdeak 1897an erori ziren hainbat kanpaina militarren ondorioz. 1898rako, egungo Burkina Fasoko lurraldearen gehiena konkistaturik zegoen, nahiz eta zenbait eskualdetako kontrola oso finkoa ez izan. Erresuma Batuarekin adostutako itunean, 1898ko ekainaren 14an, lurralde banaketa hitzartu zen bi potentzia kolonialen artean, eta haien arteko mugak ezarri ziren. Tokian tokiko komunitate zein botere politikoen aurkako borroka jarraitu zuten frantziarrek bost urtez. 1904an, Mendebaldeko Afrikako Inperio Kolonial frantziarra berrantolatu zen. Bakean zegoen Volta ibaiko uharra Goi-Senegal eta Niger (Haut-Sénégal et Niger) probintziaren barnean sartu zen, Bamako hiriburu zuela.\nLehen Mundu Gerran, 1915-1916an, egungo Burkina Fasoko mendebaldean eta Maliko ekialdean gobernu kolonialaren aurkako matxinada armatua sortu zen, Volta-Bani Gerra. Frantziarrek, azkenean, altxamendua bertan behera utzi zuten, baina porrot handiak pairatu eta historiako indar kolonialik handiena bildu behar ostean. Iparraldean ere oposizio armatua piztu zen, eta tuaregek zein aliatuek gobernuarekin izandako bakea amaitu zuten. Lehen Mundu Gerra bukatutakoan, matxinada gehiagoren beldurrez, egungo Burkina Fasoko lurraldea Haut Sénégal et Niger probintziatik atera zuten, administrazioa hurbilagoa izan zedin. Orduan, errepideak eraikitzeko ekimena jarri zen abian, eta kotoiaren laborantza bultzatu zen esportazioari begira. Asmo horiek, ordea, porrot egin zuten, eta 1932an lurraldea Boli Kosta, Mali eta Nigerren artean banandu zen.\nIndependentziatik gaur egun arte[aldatu | aldatu iturburu kodea]\nBigarren Mundu Gerra amaitutakoan, mugek 1932ko ibilbidea hartu zuten berriro, kolonialismoaren kontrako istiluei erantzuna eman nahian. 1958ko abenduaren 11n, autodeterminazioa lortu zuten, eta errepublika bihurtu zen, Franko-Afrikar Erkidegoan barnan (La Communauté Franco-Africaine). Independentzia osoa 1960an eskuratu zuten. Herrialdeko estreinako estatu-kolpea 1966an gertatu zen. Gobernu zibila 1978an itzuli zen. 1980ko hamarkadan estatu-kolpe gehiagoren ondoren, herrialdeak Burkina Faso izena hartu zuen.\n1987ko estatu kolpean Thomas Sankara presidentea hil zuten, Afrikako Che Guevara ezizenarekin ere ezagutzen dena. Iraultzaile marxista eta panafrikanismoaren defendatzaile izan zen Sankara, eta 1983an herriaren babesarekin altxatuta hartu zuen agintea. Gobernuan zela hartutako neurri iraultzaileak, Compaorek errotik moztu zituen 1987an, nahiz eta Sankararen gobernuan Presidentetza ministro izan zen.\nBlaise Compaoré estatu kolpe baten bitartez iritsi zen presidentetzara, 1987an, eta 1998an, 2005ean eta 2010ean hauteskundeak irabazi zituen. Azken horien ostean oposizioak bozketa sistema aldatzea eskatu zuen.\nSakontzeko, irakurri: «Burkina Fasoko altxamendua (2014)»\n↑ a b «Blaise Compaorek Burkina Fasoko presidente kargua utzi du», Berria, 2014-10-31\nMultimedia: History of Burkina Faso


Urtarrila - Noticias de Gipuzkoa\nkarmele jaio 31.01.2020 | 10:33\nUrtarrila norberaren pausoen gainean ibiltzea da, jendearen pausoen gainean. Urtarrila zeure buruari ispiluan jende itxura hartzea da; markesinetatik irribarre egiten dizuten hortz zuriko pertsona horiek oso urrun bizi diren estralurtarrak direla sentitzea da; Correosen bulegoan ilara egin eta zeure burua zenbaki bat balitz bezala ikustea da; medikuarekin hitzordua eskatzeko duzula pentsatzea eta gaur ere biharko uztea.\nUrtarrila astelehen luze bat da, eta agian zentzua du baldin eta bertatik igarotzen denak ez badu galtzen berritzeko, gauzak hobeto edo beste era batera egiteko gogoa, beste helburu batzuetara iristeko bide berriak bilatzeko gogoa, benetan gustatzen zaion horretara hurbiltzeko urrats sendo eta ausartak ematekoa. Izan ere, urtarrila merkealdietan arropa, izara eta toalla berriak erostea ere bada. Eta zure etxea eta itxura berritzen dituzun bezala, urtarrilak aukera ematen dizu bide berriak irekitzeko, itxaropen eta ilusio berriak izateko, gustuko duzun zerbaiten ahalegintzeko, etorkizunerako lurra prestatzeko, errutina eta ohiturei aurrea hartzeko.\nTalaia ona da urtarrila, bidea prestatzeko aukera ona. Ereiteko une egokia. Urtarrila aukera ona da berriro ere ibiltzen ikasteko. Denbora batez modu automatikoan ibiltzeari uzteko eta kontzientzia hartzeko zein momentutan ari zaren ezkerreko oinarekin zapaltzen eta zeinetan eskubikoarekin. Urtarrila berritzea edo hiltzea da; pedalei eragiten jarraitzea da, baina begirada iritsi nahi duzun helmugan itsatsita. Une egokia da nora iritsi nahi duzun galdetzeko. Baina amaitu zaigu urtarrila. Eta, hara, kasu askotan ogiaren kurruskua jaten heltzen gara eguerdian etxera, oraindik otsailean zer izan nahi dugun jakin gabe, handitan zer izan nahi dugun jakin gabe.


San Andres Eibarko Ostalaritza Elkartea aurkeztu zen atzo - etakitto.eus\nSan Andres Eibarko Ostalaritza Elkartea aurkeztu zen atzo\nAtzo, hilaren 14an, goizeko 10:00etan Astelena frontoian egindako prentsaurrekoan aurkeztu zen Eibarko Ostalaritza Elkartea San Andres. 2020ko San Andres egunean ostalarien eskutik egindako manifestazioaren ondorioz sortutako ekimena da, ostalaritzaren batasunaren beharrari erantzuten diona. Elkartearen gidaritzapean hainbat ostalari daude, besteak beste, Aitor Bolinaga, Angel Ibarlucea, Oskar Treviño, Aitor Elcoro, Gari Luengo, Castor Garcia, Iker Iturricastillo eta David Vallejo.\nEibarren 136 ostalaritza gune daude abian momentu honetan, eta horietako 101ek dagoeneko eman dute izena San Andres Elkarteko partaide izateko. Antolatzaileen asmoa arian-arian guzti-guztien partaidetza lortzea da, Eibarko ostalari denak talde bakar batean bildu daitezen.\n…eta kitto!-k Elkartearen antolatzaileekin hitz egiteko aukera izan du, eta ostegun honetako alean argitaratuko da gaiari buruzko erreportajea, xehetasun eta azalpen sakonagoak emanez.\n« Asteburuan 26 positibo atzeman dituzte eskualdean, horietako 18 Ermuan “Estereotipoak” (Amagoia Gomez) »


2019ko maiatzaren 19a, igandea | Ordua Euskal Herrian 09:02:09\nErraustegiaren aurkako manifestazioa urriaren 27an. (Argazkia: Noaua)\nGerora, egungo GHK-ko EAJ eta PSE-ko agintariek bigarren erraustegi bat eraikitzea erabaki eta lanak abiarazi zituzten, aurreko erraustegia geratzeko erabakia epaitegietara eramatearekin batera. Gogoan izan, Espainiako Kontu Auzitegiak 2013an eraikitzekoak ziren Zubietako erraustegia geratu izana ez zela delitua izan adierazi zuen urria hasieran. Honenbestez, Madrilgo epaitegi honek errugabetu egin zituen, egungo Gipuzkoako Hondakinen Kontsortzioko (GHK) EAJ eta PSE-ren agintariek salatu eta joan den apirilean epaitu zituzten garai hartako EHBilduren bi ordezkariak, Ainhoa Intxaurrandieta (GHK-ren lehendakari ohia) eta Iñaki Errazkin (ingurumeneko foru diputatu ohia). Gogoan izan, bi ordezkari politiko hauei euren poltsikoetatik 46 milioi euro inguru ordaintzea eskatzen zieten EAJ eta PSE-ren egungo agintariek, 2013an Zubietako erraustegia eraikitzea geratzea erabaki izanagatik.\nErraustegia, ETB-ko “Katebegia” saioan\nEgun Zubietan eraikitzen ari diren erraustegia izan zuten hizpide aurreko asteko ETB-ko “Katebegia” saioan. Erraustegia defendatzen dutenen eta aurkako zenbait ahots bildu zituen ordubeteko dokumentalak.\nTartean, Erraustegiaren Aurkako Mugimenduko ordezkari batek ere parte zuen dokumentalean. Europan nahiz munduan hainbat tokitan erraustegiak ixten eta debekatzen ari direla ohartaraziz, zentzugabekeriatzat jo zuen Zubietan erraustegia eraikitzea, erraustegia geratzeko hamaika arrazoi daudela argudiatuz. Tartean, martxan direla Gipuzkoan gaikako bilketa %70etik gora igoarazi duten alternatiba merkeago eta osasuntsuagoak.\n“Ez dago besterik”\n“Lasai egon gaitezke”, zioen Gipuzkoako Foru Aldundiko ingurumen diputatu Jose Ignacio Asensiok Zubietan egiten ari diren obren eremutik bertatik, ETB-ko kameren aurrean. Hondakinak erraustea defendatu zuen energia iturri gisa. Zubietan Europako herri aurreratuenek erabiltzen duten punta puntako teknologia baliatuko dutela zioen, Europan hainbat erraustegi eraiki dituen enpresa bateko ordezkariak zioen moduan.\nErraustegia 2019. urte amaierarako martxan egotea aurreikusten du Asensiok, eta Zubieta gainean kokatuko diren azpiegiturekin “uste dut konponduta izango direla gure arazoak”, hondakinak Zabalgarbira garraitzen segi beharrik izan gabe. Eta horrekin, “gure ametsgaiztoen amaiera, gipuzkoarron arteko talka amaituko da”. Etorkizunera begira, egun %53an dagoen Gipuzkoako hondakinen gaikako bilketa %70era igoaraztea dute helburu. Gainerako %30a kudeatzeko erraustegiaren beharra defendatu du ingurumen diputatuak. “Ez dago besterik”, bestela, “zabortegiak ireki behar” zirela eta hori litzatekeela erabaki txarrena.\nModu honetan, bere ustez Gipuzkoak duen egoera okerrenari irtenbidea aurkitu diote, hondakinak kudeatzeko azpiegitura ezari alegia. Eraikitzen ari diren erraustegia geratzeko herri mugimendu anitz eta milaka herritarren eskakizunari dagokionez zioen, errespetatzen dituen arren, “geroz eta gutxiago dira. Oso mugimendu txikia da. Baina gehiengoaren iritzia errespetatu behar da”, 2015eko hauteskundeetako emaitzei erreferentzia eginez.\nGrabatutakoan oso konten geratu, baina gaur saioa ikusi dudanean zur eta lur geratu naiz. Bi ordutako grabaziotik lau minutu besterik ez dute atera. Non geratu dira oker sinatutako swapak? Ordenagailu lapurtuak? 70.000 artxibo ezabatuak? Milloi euro askotako xahuketa arduragabea\n— A. Intxaurrandieta (@ainhoa_GHK) November 6, 2018\n“Berriro berdina egingo nuke”\nBerriki, Espainiako Kontu Auzitegiak egungo GHK-ko EAJ eta PSE-ko agintariek salaturiko EHBilduko ordezkari Ainhoa Intxaurrandieta eta Iñaki Errazkin errugabetu izanaren harira onartzen zuenez, “pixka bat harritu digu nolako argudioak erabiltzen diren”. Gogoan izan, helegitea aurkeztuko dio GHK-k aipatu epai honi.\nBerriki 2013ko azaroan, erraustegia geratzeagatik errugabetu zituen garai hartako Gipuzkoako Hondakinen Kontsortzioko lehendakari Ainhoa Intxaurrandieta eta Foru Aldundiko ingurumen diputatu ohi Iñaki Errazkin ere elkarrizketatu zituen saioak. Duela bost urte erraustegia geratzeko erabakia hartu izanagatik 46 milioi ordaintzea eskatu diete GHK-ren EAJ eta PSE-ko agintariek. Epaileak arrazoia eman die. “Ez zen espero genuena”, zioen Intxaurrandietak. Justiziarengan ez zutela esperantzarik, eta ezustean jaso dutela aldeko epaia.\nBaina denboran atzera eginda, argi dio Intxaurrandietak. “Berriro berdina egingo nuke”. Gaineratzen zuenez, “Gipuzkoarren interesak defendatu genituen” eta orain, “botereak larrutik ordainarazi nahi digu”.\nErrazkinek Asesoren hitzak ukatu zituen. Erraustegia geratu ostean, alternatiba aurkeztu zutela gogorarazi zuen; Gipuzkoan utziak zeuden harrobiak berrerabili eta azpiegitura deszentralizatuen alde eginiko apustua oroitarazi zuen.\nErraustegia eraikia eta martxan ikusiko ote dugun galdetuta, Errazkinek “arriskatu egingo gara?” galdetzen zuen. 10-15 urte igarota, erraustegiaren kalteen eragina nabarmentzen hastean, “atzera bueltarik ez denean, zer esango dugu?” galdetzen zuen.\nErraustegiaren etorkizunaz galdetuta, Intxaurrandietak argi zioen.”Batek daki. Hauteskunde batzuk daude aurretik”. Etorkizuna, herritarren erabakiaren esku egongo dela gogorarazi zuen.\nGipuzkoa Zutik mugimendutik ETB-k erraustegiari buruzko dokumentala eskaini arren, “erraustegiari buruzko eztabaida tekniko bat eskatzen jarraitzen dugu” gogorarazi du sare sozialen bidez. Erraustegiaren Aurkako Mugimenduak eskaera honekin bat egiten zuten 10.000 herritarren sinadurak entregatu zizkiola Euskal Telebistari gogorarazi dute.


Hot Stamping Foil Fabrikatzaileak - China Hot Stamping Foil Hornitzaileen eta Fabrikaren\nHot Stamping Foil China Fabrikantea PET materiala plastiko eta papererako\n12micron 64cm * 120m Hot Stamping Papera Txina Fabrikatzailearen PET materiala hornitzen dugu plastiko eta papererako. 15 urte baino gehiago daramatzagu estanpazio berozko paperean espezializatuta, Asiako eta Amerikako merkatu gehienak estaltzen ditugu. Txinan epe luzerako zure bazkide izatea espero dugu.\nHotz estanpatzeko paper bero txartela eta papera\nLaminatutako urre, zilar eta kolore metalikoen arteko paperak hornitzen ditugu; kolore anitzeko pigmentuak (lauak, distiratsuak eta distiratsuak); zurezko aleak, marmolak, kromoak, larru itxurako efektuak; eskuila, argia, perlazalea eta akabera holografikoetara. 15 urte baino gehiago daramatzagu estanpazio berozko paperean espezializatuta, Asiako eta Amerikako merkatu gehienak estaltzen ditugu. Txinan epe luzerako zure bazkide izateko desiatzen gaude.


Pedagogia- eta didaktika-eredu berrien beharrean gaude; irakasleok horretaz jarduteko, ondarearen hezkuntzara garamatzan markoa ere diseinatu behar dugu. Hala, artikulu honek bi helburu ditu: ondare ... [+]\nPedagogia- eta didaktika-eredu berrien beharrean gaude; irakasleok horretaz jarduteko, ondarearen hezkuntzara garamatzan markoa ere diseinatu behar dugu. Hala, artikulu honek bi helburu ditu: ondarearen eta hezkuntzaren arteko balioetan sakontzea, eta diseinurako gakoak (genealogia, irakaslea, ikaslea, testuingurua eta edukia) identifikatu eta ezaugarritzea. Izan ere, hezkuntza-sistema modernoaren krisiarekin topo egin dugu azken aro honetan. Pedagogia-paradigma berrien beharrean gaude, non familiaren, eskolaren, komunitate osoaren inplikazioa beharrezkoa den, baina aurrekoari uko egin gabe, transmisioa bertan behera laga gabe. Esan nahi da gure ingurune soziokulturaleko ikasketa esanguratsuak erraztu eta sustatzeko ardura dugula hezitzaileok; hots, konpromiso bat daukagula ikaslearen nahiz irakaslearen identitatearen parte den natura- eta kultura-ondarearekin. [-]\nUztaro  Nº 107, pp. 77-99


7.000 bisitaritik gora · Memorias NILSA\n2018an, 449 taldek hartu zuten parte hezkuntza-programan; 7.177 lagunek, hain zuzen. 2017an, 6.903 lagunek hartu zuten parte, 361 taldetan banatuta. Beraz, beste urte batez, handitu egin da parte-hartzea, eta goranzko joera du 1999az geroztik.\nBatez ere, eskola-tailerrak egiten dira. Horietan, 3.431 lagunek hartu dute parte, lehengo urtean baino gehiagok (2.878).\nPubliko orokorrari zuzendutako jarduerak mugatuagoak izaten dira ordutegi aldetik. Hala ere, 55 saio egin dira talde mistoekin (familiak, helduak eta haurrak), dibertsitate funtzionala duten taldeekin eta adinekoen taldeekin. Azken kasu horretan, Memorias del Agua tailerraren 15 saio egin dira, eta 327 lagunek hartu dute parte horietan.\nJatorriari dagokionez, 102 erakundek (ikastetxeak, zahar-egoitzak, talde okupazionalak… ) eta Nafarroako 72 herriak hartu dute parte. Batez ere, udaberrian (% 43) eta neguan (% 28) bisitatu gaituzte. Hizkuntzaren aldetik, programaren % 71 gaztelaniaz azaldu zen, eta % 29, euskaraz. Eskaera egiten dutenek aukeratzen dute hizkuntza, programa bi hizkuntzetan eskaintzen baita (baita ingelesez ere).\nAzpimarratu behar da parte-hartzaileen % 12 inguruk jarduera bat baino gehiago egin dutela, eta asebetetze-maila ezin hobea adierazi dute guztiek.


Komisario Berriak 2020 artearen profesional berriak sortu eta sendotzeko ekimena\nKomisario Berriak, artearen profesional berriak sortu eta sendotzeko ekimena\nHiru beka jarriko dituzte abian, Tabakaleran, Azkuna Zentroan eta Artiumen, Jaurlaritzako Kultura Sailaren laguntzaz.\nBingen Zupiria, parte hartzen duten zentroetako ordezkariek inguratuta\nEusko Jaurlaritzako Kultura eta Hizkuntza Politika Sailak, Tabakalera Kultura Garaikidearen Nazioarteko Zentroak, Azkuna Zentroak eta Artium Arte Garaikidearen Euskal Zentro-Museoak indarrak batu dituzte Komisario Berriak 2020 antolatzeko.\nProiektuaren aurkezpenean azaldu dutenez, ekimen honen helburua da komisarioaren praktika garatzea eta artearen munduko profesional berriak sortzea eta sendotzea, eta, bide horretan, gaurtik aurrera izena ematen duten hautagaiek hiru beka izango dituzte eskura, zentro laguntzaile bakoitzeko bana.\nBingen Zupiria Kultura sailburuak azaldu duenez, ekimen honen bidez lau helburu lortu nahi dituzte: "Lehenik eta behin, komisarioen belaunaldi berri bat bultzatu, Europako profesionalen artean ezagutzaren trukea sustatu, artista berriak Europako arte zirkuluetan sartu eta lankidetza sareak sortu tokiko erakundeen artean".\nDeialdia komisariotzaren arloari lotutako ibilbidea duten pertsona fisikoei zuzenduta dago: historialariak, artistak, komisarioak eta ikerketaren arloko beste profesional batzuk. Hautagaiak zentroetako bat aukeratu beharko du bere proiektua aurkezteko.\nProiektu bakoitzera 10.000 euro bideratuko dira, eta eskabideak aurkezteko epea 2020ko uztailaren 10era arte egongo da zabalik.\nZentro bakoitzak, arlo bat\nAzkuna Zentroak kultura-kuradoretzaren aldeko apustua egin du, eremu zabal bat hartuz: erakusketaren espazioa eta denbora inplikatuko dituen komisariotza jarri nahi dute abian, baina, aldi berean, horiek gainditzeko gai izango dena.\nAzkenik, Betariz Herraezek azaldu duenez, Artium Museoaren proposamenaren xedea hau da: “Komisariotzaren dimentsio historiko eta narratiboaren garrantzia biltzen duten praktika kuratorialak ikertzea eta garatzea; Euskadin praktika artistikoen testuingurua garatzeko garrantzitsuak izan diren azterlan espezifikoen kasuak, artisten ibilbideak, testuak, erakusketak, espazioak eta bestelako ekimenak”.\nKomisario Berriak Donostia 2016 Europako Kultur Hiriburutzaren testuinguruan sortu zen, eta lehen ediziotik Tabakaleraren, Azkuna Zentroaren, Artiumen eta Montehermosoren (Gasteiz) laguntza izan zuen.


Europako kirolaren astean Donostiako kiroldegiek ate irekien jardunaldiak eta doako kirol jarduerak eskainiko dituzte\nEuropa osoan jarduera fisikoa eta kirola sustatzeko Europako Batzordearen ekimena da Europako Kirol Astea. Aurtengo astearen leloa #BeActive da, eta aste horretan zein urte osoan zehar ere pertsona guztiak aktibo mantentzea animatu nahi ditu. Europako Kirolaren Astea dela eta, Altza, Bidebieta, Intxaurrondo, Etxadi, Bentaberri, Paco Yoldi, Belodromoa, Gasca eta Egia udal instalazioek ate irekien astea […]\nEuropa osoan jarduera fisikoa eta kirola sustatzeko Europako Batzordearen ekimena da Europako Kirol Astea. Aurtengo astearen leloa #BeActive da, eta aste horretan zein urte osoan zehar ere pertsona guztiak aktibo mantentzea animatu nahi ditu.\nDoako kirol saio hauetarako izen-ematea online egin ahal izango da donostiakirola.eus webgunearen bidez, edo baita aurrez aurre udal kiroldegietan, irailaren 16tik aurrera,


Airbus A300 - Wikipedia, entziklopedia askea.\nLehenengo hegaldia 1972-10-28\nZerbitzu hasiera 1974-05-30\nErabiltzaile nagusia American Airlines\nUnitate eraikiak 549\nHasiera batean A300ak ez zuen arrakastarik izan eta hegazkina Frantzia eta Alemanian garatuta zegoenez, etxeko produktua izateagatik erostera behartuta zeuden Air France eta Lufthansa bezalako konpainiek egin zituzten eskari gehien.\n1977an Eastern Airlines-ek hegazkin honetan interesa erakutsi zuen eta 4 Airbus A300 alokatu zituen hauekin probak egiteko. Emaitzak onak izan zirenez, 23 unitate erosi zituen eta hortik aurrera ongi saldu zen.\nHegakin hau asko erabili zuten Japan Air System, Thain Airlines International, Singapore Airlines, Malaysia Airlines, Garuda Indonesia, China Airlines... bezalako Asiako aire konpainiek.\nAirbusek eraikitako lehen hegazkina izaki, beranduago garatuko ziren hegazkinak diseinatzeko esperientzia eman zion Airbusi eta honen emaitza izan ziren Airbus A310(Airbus A300aren bertsio motzagoa), Airbus A330 edo Airbus A340 adibidez.\nAireratze pisu maximoa\nLurrartze pisu maximoa\nErregai gabe pisu maximoa\n(Ingelesez) Airbus A300-600i buruzko informazioa Airbus-en webgune ofizialean\n(Ingelesez) Airbus A300B2/B4ri buruzko web orrialdea\n(Ingelesez) Airbus A300-600i buruzko web orrialdea\nMultimedia: Airbus A300\nAzken aldaketa 27 urtarrila 2020(e)an, 09:45(e)tan\nOrriaren azken aldaketa: 27 urtarrila 2020, 09:45.


Historia - Irigoian\nIlbarritzeko Irigoiena ( hitzez hitz Ilbarritzeko gune gorenean xutik jarria den etxea) XVII. Mendearen lehen aldekoa dugu. Etxe hortaz aurkitu ahal izan dugun aipamen zaharrena Bidarteko Parropiako liburuan agertzen da : 1683. maiatzaren 9 rat garamatza, orduan egin baitzuen Domingineko nausiak eskaintza bat ( lur puska baten mozkinen eskaintza gisa parropiari).\n1703 an, etxe hortako atal harri bateko idazkitik ari balinbagare, Irigoiena goratua izan zen ( etxe aintzinak ekartzen ditu oraino teilatu zaharraren hatzak). Eskuin alderat sukalde bat eta pegartegi barne bat jarri zizkioten ( gaur egun goizeko askarientzat erabilia) eta ezker aldean behien barrukia, hau ordurarte jan gelan baitzen, jendetarik doi doia erdi harresi batez berexia.\n1910 an, Maixan Garatek ( argazkiaren erdian den andrea, bere belaunen gainean duela Filipe Etcheverry ren ama izan beharra) Irigoiena uzten du 800 metro haratxago ezkontzeko. Etxea bere anaiaren esku gelditzen da hamabi urtez oraino eta ondotik etxetiar batzueri arrandan ematen.\n1954 an, azken arrandariak joaitean, Irigoiena belar eta onkailu sabai bat bilakatzen da auzoko laborari batentzat, landak artoa egiteko ezarriak, etxea gero ta zaharkituagotzen delarik.\nHainbestenarekin 1992 an, Bidarteko auzapezak etxe horren deusezteko mehatxuak agertzen dituela, Filipe Etcheverry-k bere amari buruan ematen dio semea utz dezan etxe horren onik ateratzera, ostalari batzuek ere eskaintzen baitzuten horren arrandan hartzea eta gisa hortarat antolatzeko.\nBederatzi hilabete lanen ondotik, ohizko etxegintzaren aldeko begirunetik ariz, teilatuaren arraberritzea, etxe pareten xuxentzea, 1703.ko gehitzearen zati baten kentzea, hunek etxe aintzina hausten baitzuen, lurrezko etxe zola betonez jartzea, egurretako ohizko kolorea « idi odol » delakoa « Arrangoitzeko urdin » erat aldatua dela, arrandari jarri beharrek jakinarazten dute beren xedeari uko egiten dutela !\nZenbait astez zalantzatu eta, Filipek erabakitzen du Gonbita-Etxe baten gisarat antolatzea, beste bederatzi hilabete lan gehiago hartuz ! 1994. ekainan, lehen gonbitak Cadeau ( ongi deituak) jaun andereak izanen dira lehen estrenatzaileak.


Xua Gurasoekin Etxera plataformak iganderako elkarretaratzea antolatu du Usurbilen - Orio - Karkara.eus\nKarkara 2020-01-17 15:40\nIgandeko hitzorduan argazki jendetsua aterako dutela jakinarazi dute plataformako kideek, eta oriotarrak elkarretaratzean parte hartzera deitu dituzte.\nUrtarrilaren 19an, datorren igandean, Xuak hiru urte beteko ditu. Espainiako Espetxe Legeak aginduta bere gurasoak preso dauden Picassenteko espetxean bizitzeari utzi beharko dio, eta Usurbilera etorriko da aitona-amonekin bizitzera. Horren aurrean, Xuarekin batera gurasoak etxera ekartzeko eskatzeko elkarretaratzea egingo dute igandean 19:00etan Usurbilen. Herritarrak giza eskubideak oinarri dituen aldarrikapenarekin bat egitera eta mobilizazioan parte hartzera deitu dituzte Xua Gurasoekin Etxera plataformako kideek.\nHerritarrei eta eragileei eskertza\nOrain artean plataformaren aldarrikapenarekin bat egin duten norbanako eta talde guztiak eskertu nahi izan dituzte Xua Gurasoekin Etxera herri ekimeneko kideek. "Ez dira gutxi izan familiaren banaketa ekiditea eskatu dutenak". Orotara, 2.220 pertsonek babestu dute eskakizuna. Usurbilgo eta Orioko 88 talde, elkarte eta merkatarik ere beren atxikimendua azaldu dute, eta herri ekimenetik bereziki nabarmendu dute Usurbilgo Ikastolak eta parrokiako bi erretoreek egindako ahalegina, "beren izenean familia ez banatzeko eskaera bideratu baitiete Espetxetako Zuzendaritza Orokorrari eta Zaintza Epaileari".\nHorrez gain, Orio eta Usurbilgo udal-talde guztiei ere eskerrak eman dizkiete, "aurkeztu genuen mozioa aho batez onartu zutelako iazko urriaren 31n. Era berean, Batzar Nagusietako talde gehienek ere mozio berberarekin bat egin zuten joan den urtarrilaren 8an. Erakunde horiek ere beren akordioen berri eman diete Espetxetako Zuzendaritza Orokorrari eta Zaintza Epaileari". Arartekoaren aldetik jasotako arreta eta bere esku dagoena egiteko prestutasuna ere azpimarratu dute Xua Gurasoekin Etxera plataformako kideek.\nAhalegina egin bada ere, "tamalez, azken uneko ezusteko bat ezean, igandean banaketa krudel hori gertatuko da, eta Xua motxiladun ume berri bat bilakatuko da". Horregatik, urtarrilaren 19rako antolatu dituzten egitasmoetan parte hartzera deitu dituzte herritarrak. Igande goizean, 11:00etan hasita, Motxilak Gora ikuskizuna izango da Donostiako Atano Pilotalekuan, eta arratsaldean, 19:00etan, elkarretaratzea egingo dute Usurbilen.\nKarkara urt 16 Orio


Uberan - Euskal Idazleen Elkartea - Jon Barberenaren iritzi artikulua: "Poesia eta iraultza"\nJon Barberenaren iritzi artikulua: "Poesia eta iraultza"\nBerriki hil zaigu Nanni Balestrini idazle italiarra, baina bere hitzek ez dute indarrik galdu. Duela zenbait urte Argia aldizkarian adierazi zuen matxinadak ez direla paperean asmatzen, ekinez baizik, eta borroka eginez ikasten dugula nola borrokatu. Aspaldiko elkarrizketa berriz ere leitzen ari nintzela, Xabier Leteren ahots sendoa etorri zitzaidan burura Poeta horiek olerkia indarrez abesten: “Gizona kartzelan sartu dute. Zer esan du? Zer egin du? Semeentzat ogia eskatu du. Eta poeta, eta poeta etxean gelditu da ateak itxita”.\nArrazoirik ez zaie falta bi idazle eta poeta handi hauei. Poetak flexo azpiko eta aulki gaineko ekintzaileak dira; kaleko iraultzaile indoorrak; gizarte idealaren prospektoak idazten dituzten ameslariak; herri zahar honen zauri zornatuei nostalgiaz begiratzen dieten a ver (t)zaleak; sofa gaineko iraultzaileak; praxirik gabeko predikatzaileak; kooperante egozentrikoak; sozialista narzisistak; igurukoen egunerokoaz mintzo diren narratzaile orojakileak; sentimenduak hirugarren pertsonan azaleratu arren, lehendabiziko pertsonan mintzo zaizkigun gezurtiak; errezelean izkutatzen diren kuxkuxero mutuak, behatzaileak eta voyeur aseezinak; sentimenduen atropologo forentse kaxkarrak eta barnean hondoratutako erraien induskatzaileak.\nItxura denez, metaforak ez dira pankarten azaleran kabitzen, eta fronteko lehendabiziko lerroa utzita ordenagailuko pantailan lerroak sortzeak ez du deus balio. Arkatzik zorrotzenak ere ez du zauri sakonik eraginen, eta, ondorioz, ez du inor odolustuko. Ur lohituak ezin dituzte mimoz albaindutako hitzek araztu, eta iraultza ez da literatura. Beraz, poesia ez da iraultza, baina, ziur naiz, iraultza ñimiñoena gauzatzeko ere, poesia ezinbertzekoa dela. Edo, agian, ez nago hain segur, eta neure burua zuritzeko aitzakia merke bat bertzerik ez da.


La Feuillade - Wikipedia, entziklopedia askea.\nLa Feuillade (frantsesez eta ofizialki: La Feuillade) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 767 biztanle zituen.\nSerge EYMARD (2014-2020)\n45° 06′ 51″ N, 1° 24′ 11″ E / 45.114166666667°N,1.4030555555556°E / 45.114166666667; 1.4030555555556Koordenatuak: 45° 06′ 51″ N, 1° 24′ 11″ E / 45.114166666667°N,1.4030555555556°E / 45.114166666667; 1.4030555555556\nLa Feuillade (Frantzia)\nLa Feuillade (Okzitania)\nSaint-Pantaléon-de-Larche, Larche, Les Coteaux Périgourdins eta Pazayac\n2007an La Feuillade udalerrian erroldatutako biztanleak 756 ziren. Familiak 277 ziren, horien artean 43 pertsona bakarrekoak ziren (13 bakarrik bizi ziren gizonak eta 30 bakarrik bizi ziren emakumeak), 98 seme-alabarik gabeko familiak ziren, 115 seme-alabak dituzten bikoteak ziren eta 21 seme-alabak dituzten guraso-bakarreko familiak ziren.\n2007an 316 etxebizitza zeuden, 286 familiaren etxebizitza nagusia ziren, 27 bigarren erresidentzia ziren eta 2 hutsik zeuden. 300 etxeak ziren eta 16 apartamentuak ziren. 286 etxebizitza nagusietatik 223 bere jabearen bizilekua ziren, 52 alokairuan okupaturik zeuden eta 11 doan lagata zeuden; 1ek gela bat zuen, 6 etxek bi zituzten, 49 etxek hiru zituzten, 101 etxek lau zituzten eta 129 etxek bost zituzten. 244 etxek euren parking plaza propioa zuten azpian. 99 etxetan ibilgailu bat zegoen eta 168 etxetan bat baino gehiago zituzten.\nLa Feuillade udalerriko biztanleria-piramidea 2009an .\n2007an lan egiteko adina zuten pertsonak 484 ziren, horien artean 382 aktiboak ziren eta 102 inaktiboak ziren. 382 pertsona aktiboetatik 363 lanean zeuden (196 gizon eta 167 emakume) eta 19 langabezian zeuden (7 gizon eta 12 emakume). 102 pertsona inaktiboetatik 37 erretiraturik zeuden, 34 ikasten zeuden eta 31 "bestelako inaktibo" gisa sailkaturik zeuden.\n2009an La Feuillade udalerrian 286 unitate fiskal zeuden, 719,5 pertsonek osaturik. Pertsona bakoitzeko diru-sarrera fiskalaren mediana urteko 18.965 euro zen.\n2007an zeuden 24 komertzioetatik, 1 janari enpresa zen, 1 material elektrikoaren fabrikazioko enpresa zen, 1 garraiorako elementuen fabrikazioko enpresa zen, 3 bestelako produktu industrialen fabrikazioko enpresak ziren, 7 eraikuntza enpresak ziren, 2 ibilgailuen saltze eta konpontze enpresak ziren, 2 garraio enpresak ziren, 4 ostalaritza eta jatetxe enpresak ziren, 1 informazio eta komunikazio enpresa zen, 1 higiezinen enpresa zen eta 1 zerbitzu enpresa zen.\n2009an zeuden norbanakoentzako 7 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 igeltseroa, 1 argiketaria eta 4 jatetxeak.\n2000. urtean La Feuillade udalerrian 12 nekazaritza-ustiategi zeuden, 280 hektarea erabiltzen.\nLarche (1,4 km)\nSaint-Cernin-de-Larche (1,6 km)\nPazayac (2,0 km)\nGrèzes (3,0 km)\nChavagnac (3,6 km)\nLissac-sur-Couze (4,8 km)\nLa Dornac (4,9 km)\nChasteaux (5,8 km)\nMultimedia: La Feuillade\nAzken aldaketa 28 abendua 2019(e)an, 19:05(e)tan


Home / Berdintasunerako emanaldiak / ARRETA JURIDIKO ETA PSIKOLOGIKOA INDARKERIA MATXISTAREN BIKTIMENTZAT\n13:18\tBerdintasunerako emanaldiak, Violencia machista 1,570 Views\nARRETA JURIDIKO ETA PSIKOLOGIKOA\nINDARKERIA MATXISTAREN BIKTIMENTZAT\nArreta zerbitzua prest 944729212 telefonoan\nastelehenetik ostiralera 9:00etatik a 13:00\nedo bienestar@portugalete.org helbide elektronikoan\nEtxean konfinatuta gaudela, oso litekeena da familiaren elkarbizitza eta senide arteko harremanak zailtzea. Aldi berean, harreman zailek edo indarkeria matxistakoek okerrera egin dezakete eta baliteke, baita ere, beste gatazka batzuk sortzea.\nHoriek horrela, Portugaleteko Udalak indartu egin du Arreta Juridiko eta Psikologikoaren Zerbitzua, indarkeria matxistaren biktima diren emakumeentzat eta haien seme-alabentzat, krisialdi honetan telefono bidezko arreta eta nolabaiteko jarraipena eskaintzeko:\nAstelehenetik ostiralera 09:00etatik 13:00etara 944729212 telefonoan (Udalaren Gizarte Zerbitzuak)\nBeste ordu batzuetan 944729292 telefonoan (Udaltzaingoa)\nbienestar@portugalete.org helbide elektronikoan ere bai\nZure deia edo mezua jasota, udaletxeko gizarte langile batek baloratuko du zure egoera pertsonala eta larrialdi maila. Beharrezkotzat eta, egoeraren arabera, komenigarritzat ere joz gero, aurrez aurreko arreta ere eskainiko da. Behin beharraren maila baloratuta, horren berri emango zaio Arreta Juridiko eta Psikologikoaren Zerbitzuari eta zerbitzuko profesionalek egingo dute arreta eta telefono bidezko jarraipena, biktimaren babesa bermatze aldera.\nHorretaz gai, Udalak Portugaleteko herritarren laguntza eskatzen du. Hortaz, entzuten baduzue edo susmoa baduzue zeuen inguruan eraso matxista gertatzen ari dela, deitu mesedez telefono hauetara: 112 edo 900840111 (24 ordu), Indarkeria Matxistaren Biktimaren Arreta ematekoa.\nTags ayuntamiento Mujeres portugalete violencia machista\nPrevious KRISI EGOERA HONETAN MARTXAN DAUDE INDARKERIA MATXISTAREN BIKTIMA DIREN EMAKUMEENTZAKO ARRETA ZERBITZUAK\nNext 681 311 862 -Telefono bidezko arreta psikologikoa krisialdian osasun alertak iraun bitartean\nPortugaleteko Udaleko Berdintasun Sailak sortu eta garatutako “Vidas libres de violencia machista / Indzarkeria matxistarik …


"Ametsak dira egi erabat bete aurretik". THE POTES (Mauka, 2018).\nBadira talde gutxi beraien herrian profetak direnak; eta The Potes bada horietako bat. Bestelako barik hasi zen taldea, ia txantxa moduan: ondo pasatzeko asmotan lagun talde bat elkartu eta banjoaren aukerak probatzearekin batera The Pogues zein traza horretako folk talde ganberroen kantak bertsionatzeari ekin zioten. Emaitza jendaurrean plazaratzen hasi eta harrera oso beroa jaso zuten sorterrian, Arrasate aldean batez ere. Tamalez, baina, epe laburrera taldeak Bergarako Gaztetxean egin zuen kontzertuan RIPeko gitarra jotzaile eta The Poteseko banjo jotzaile Jul Bolinaga bihotzekoak jota hil zen. Betirako orbaina.\nGertaera latz horrek kolokan jarri zuen taldearen jarraipena, baina Julek berak nahiko lukeen moduan, denborarekin aurrera egitea erabaki zuten eta jende gaztea batuta poliki-poliki kanta propioak idazteari ekin diote berriro, Irlandako folkaren kutsua badutenak, jakina, baina rockeroagoak eta gitarreroak diren bestelakoak ere sortuz. Folkaren eta rockaren arteko orekan daude orain, eta emaitza hurbila da, lagun artekotasuna deitzen duena, erraz abestekoa eta energia zein melodia biak bere gain hartzen dituena. Taldea hazi egin da, zalantzarik gabe.\nOihu bat folk-pop-rocka da, oso itsaskorra eta barnerakoia; Sorry I´m drunk folk-punka, The Solanosen lapur eskola bereko triki bihurria duena; Zure babesa taldekideen iturri diren Pogues eta Clashen ezkontza ezin hobea; Mom & dad koadrilan abesteko folk balada goxoa; Until the last one is coming punk-rock melodiko bizi-bizia; Revolution folk-punk itsaskor bezain gitarreroa; Beldurrik ez Strummer eta McGowanen denborapasa; Another song eta Get your rights biak 77ko punkean oinarritutako rock oso melodikoa, batez ere hit-a den azken hori. Zure etsai zure lagun min hillbillytik duen folk aparta; eta Lorolo lotsarik gabeko izena duen taldearen aurkezpen parranderoa.\nHorrez gain, taldearen bi klasiko berreskuratu dituzte: La sombra del banjo balada ederra; eta oroimen onenak altxatutako Jul never go folk hunkigarria.


Bizi baldintza duinak behar ditugulako, urtarrilaren 30ean grebara - - Goiena.eus\nBeñardo Kortabarria 2020-01-25 00:00\nPrekarietatearen aurrean, bizi-baldintza duinak aldarrikatzen ditugu. Kalera aterako gara erabaki politikoen erdigunean bizitza jartzeko eta hauek ez egoteko elite ekonomikoen interesen menpe. Kalean izango gara herri duin batean bizitza duin bat aldarrikatzeko. Azken urteetan hartu diren erabaki politiko zein instituzionalek herritarren bizi baldintzei eragiten diete zuzenean. Prekarietatea da milaka herritarren bizia baldintzatzen duen elementu nagusia. Eta hori gertatzen da elite ekonomikoen interesak herritarren interesei gailentzen zaizkielako. Ereduak asko dira; adibidez, lan erreforma edo pentsioak ez gaurkotzea, eta langileen bizitza gero eta prekarioagoa da, haien baldintza ekonomikoei, lan baldintzei, pertsonen zaintzari eta osasunari eraginez.\nIzan ere, Jaurlaritzaren arabera, pobrezia %46 igo da Euskal Autonomia Erkidegoan azkeneko urteetan eta 200.000 pertsona pobrezia arriskuan daude; pentsiodunen erosteko ahalmenak %6 egin du behera eta sinatzen diren kontratuen %92 behin-behinekoak dira, besteak beste.\nDebagoienean ere, egoera ez da oso bestelakoa. Urtarrileko langabezia-datuak batez beste %8tik gorako datua eman du eskualdean. Eta eguneroko ekonomiaren egoerak okertzera egin du: dendak ixten ari dira, pobreziaegoerak areagotzen, lanbaldintzak eskasten –urtea hasi zenetik 8 langile hil dira lan-istripuz Euskal Herrian–, gazteak lan-merkatura sartu ezinda dabiltza, pentsiodunak hil bukaerara iritsi ezinda…\nAgerikoa da badaudela arrazoiak Euskal Herriko Eskubide Sozialen Kartak deitutako greba orokorrean parte hartzeko, eta EH Bilduko kideok ere bertan izango gara. Unea heldu da prekarietatean oinarritutako sistema bati erantzuteko eta, bizi-baldintzak erdigunean jarriz, haien herritarrak zaintzen eta babesten dituen herri baten alde egiteko.\nDebagoieneko EH Bilduren izenean


Energia berriztagarrien inguruko saioa, irailaren 23an - Aduna - 2020-09-23 - Aiurri.eus\nEnergia berriztagarrien inguruko saioa, irailaren 23an\nAiurri 2020-09-16 09:39\n“Energia berriztagarriak zure etxean… posible da!” tailerraren helburua herritarrak energia berriztagarriak ezarri ahal izateko beharrezkoak diren irizpideak eta ezagupenak modu argi eta ulergarrian eskaintzea da\nGipuzkoako Foru Aldundiko Ingurumen eta Obra Hidraulikoetako Departamentuak, Adunako Udalarekin elkarlanean, Energia Argitu programaren baitan, etxebizitzetan energia berriztagarriak ezartzeko aukeren inguruan informatzeko tailerra antolatu du irailaren 23an, 18:30tan, Kultur Aretoan. Energia berriztagarrien ezarpenak araudiari lotutako aldaketak jasan ditu berriki eta aldaketa horiek teknologia horien ezarpena erraztu du, baita banakako etxebizitzetan zein etxebizitza-blokeetan. Izaera praktikoa izango duen saio bati esker, energia berriztagarrien instalazioak aurrera eramateko baldintzak zeintzuk diren argituko ditu gaian espezializatutako aditu batek eta aldi berean, gure lurraldean martxan dauden instalazioen benetako kasu praktikoen bidez instalazio horietan sortutako energia nola erabili daitekeen azalduko du.\nEnergia berriztagarrien inguruko tailerra, irailaren 29an\nAiurri ira 16 Larraul\nGipuzkoako Foru Aldundiak eskaintzen dituen Argitu programaren baitan, ‘Energia berriztagarriak zure etxean… posible da’ tailerr...


GAUR8 - Gabon kantak edo gaueko kantak\n- Gabon kantak edo gaueko kantak\nGabon kanta asko eta asko egon arren, gure herriko ohitura izaten da gabon kanta batzuekin hasi, eta alkoholaren konplizitatea medio, antzinako kanta zaharrak gogoratzea. Lehen artean aipa ditzakegu 12 estrofako «Agur Maria» edo «Urte barri-barri». Hala ere, nire gustukoenak dira, besteak beste, «Bermioko portuan», «Anakleto», «Erropak jausi dira» eta denen artean nire faboritoa, «Foruak kendu».\nGure etxean gauza polita zen ikustea amama Mari abesti hori kantatzen harrikoa egiten zuen bitartean. Bazirudien indar eta gogo gehiago jartzen zituela lanean abesti horrekin.\nBadirudi XIX. mendekoa dela, eta II. Gerra Karlistan eta ondorengo gertakarietan duela jatorria. Horrela hasten da salaketa-kanta hau:\nForuak kendu kintak imiñi,\nHorrei guztixei gutxi ereitzitxe\nEgiten deusku akziñue..\nAbesti zaharra bai, baina oso ausarta dela esango nuke, baita iraultzailea ere, garai horretarako. Izan ere, Foruak kendu ondoren sortu zen egoera maltzurra ez ezik, elizaren papera ere kritikatzen du. Atera kontuak. Ikus ezazue ehun urtetik gora dituen kantuak zer esaten duen bertso batean:\nAbadak eta klerua, pobre izorratzaileak,\nKonfesatera juanagaitxik, esan behar dau egia,\nEtxean dakoz gordeta guriak baiño hobiak,\nHori ez da abadan legia.\nBestalde, beste zati batean, Euskal Herria eta askatasun gogoak goraipatzen ditu, honela:\nLora eder bat jaio da, gure mendietan, bere usaña zabaldu da Euskalerrietan.\nEsaten dutenez, bertso hau berriagoa da, eta sasoi zehatz eta ezagun batean gehitu zitzaien hasierako bertsoei.\nBukaera aldean, gainera, beste bertso batek ondokoa dio:\nGora Errepublika eta errepublikanoak,\nFuera Españiatik italianuak.\nBertso horri buruz, askotariko hipotesiak entzun ditut. Bakoitza asmo eta garai ezberdinei lotuak daude. Adibidez, gure amametako batek, errepublikazaleak, esaten zuen bertsoak monarkiaren eta haren jatorriaren aurka egiten zuela.\nBesteak, ordea, nazionalista zenez, bertsoa beste errealitate batekin lotzen zuen. Haren aburuz, mende hasieran gure herrira hainbat familia italiar etorri ziren, gehienak siziliarrak. Haiek sortu zituzten antxoen lehen kontserba fabrikak eta azkar aberastu ziren. Antza herritar gehienak zeuden negozio horien alde, eragin zituzten onurengatik, baina batzuk ez zeuden hain konforme.\nDena den, arrazoiak arrazoi, ezin da ukatu abestiaren berezko edertasuna. Eta lehenago esan dudan moduan, oso gogoko dut hau abestea.\nGabon hauetan ere aurkituko dut abesteko parada, eta zuen omenez kantatzeko asmoa dut. Urte berri on bat izan dezazuela, eta ez ahaztu, oraindik asko dugula aldarrikatzeko, batez ere, preso guztiak kalean libre izatea lehenbailehen.\nInfo7 Irratia: Gipuzkoako Metalgintzako greba arrakastatsua izaten ari dela dio LABk 2013-05-24 02:00Idazleen Elkartea: Literatura itzulpenetarako laguntzak 2013-05-24 00:00Bitxiblog: Una mujer mata supuestamente a su madre en Muxika 2013-05-25 09:51Literatur Emailuak: Harkaitz Canoren hitzaldia Bilbon 2013-05-25 10:00Kazetainfo: Ametza festibalak, Hiriburuko ikastolaren alde musika moderno eta tradizionala eskeiniko du gaur 2013-05-25 08:28